ai4bharat/Pralekha huggingface dataset:
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਭਾਰਤ ਵਿੱਚ ਕੋਰੋਨਾ ਦੇ ਐਕਟਿਵ ਕੇਸ ਅੱਜ ਘੱਟ ਕੇ 32,811 ਰਹਿ ਗਏ, ਕੁੱਲ ਪਾਜ਼ਿਟਿਵ ਕੇਸਾਂ ਦੇ ਸਿਰਫ਼ 0.08% ਹਨ
ਪਿਛਲੇ 24 ਘੰਟਿਆਂ ਵਿੱਚ 2,876 ਨਵੇਂ ਕੇਸ ਸਾਹਮਣੇ ਆਏ
ਦੇਸ਼ਵਿਆਪੀ ਕੋਵਿਡ ਟੀਕਾਕਰਣ ਦੇ ਤਹਿਤ ਹੁਣ ਤੱਕ 180.60 ਕਰੋੜ ਤੋਂ ਅਧਿਕ ਟੀਕੇ ਲਗਾਏ ਜਾ ਚੁੱਕੇ ਹਨ
ਵਰਤਮਾਨ ਰਿਕਵਰੀ ਰੇਟ 98.72%
ਸਪਤਾਹਿਕ ਐਕਟਿਵ ਕੇਸਾਂ ਦੀ ਦਰ 0.44% ਹੈ
ਇੱਕ ਸਕਾਰਾਤਮਕ ਘਟਨਾਕ੍ਰਮ ਵਿੱਚ ਭਾਰਤ ‘ਚ ਕੋਵਿਡ-19 ਦੇ ਐਕਟਿਵ ਕੇਸ ਅੱਜ ਘੱਟ ਕੇ 32,811 ਰਹਿ ਗਏ। ਐਕਟਿਵ ਕੇਸ ਅੱਜ ਦੇਸ਼ ਵਿੱਚ ਕੁੱਲ ਪਾਜ਼ੀਟਿਵ ਕੇਸਾਂ ਦੇ ਸਿਰਫ਼ 0.08% ਰਹਿ ਗਏ ਹਨ।
ਨਤੀਜੇ ਵਜੋਂ, ਭਾਰਤ ਵਿੱਚ ਠੀਕ ਹੋਣ ਦੀ ਦਰ 98.72% ਹੈ। ਪਿਛਲੇ 24 ਘੰਟਿਆਂ ਵਿੱਚ 3,884 ਰੋਗੀਆਂ ਦੇ ਠੀਕ ਹੋਣ ਦੇ ਨਾਲ ਹੀ ਠੀਕ ਹੋਣ ਵਾਲੇ ਮਰੀਜ਼ਾਂ  ਦੀ ਕੁੱਲ ਸੰਖਿਆ ਵਧ ਕੇ 4,24,50,055 ਹੋ ਗਈ ਹੈ।
ਬੀਤੇ 24 ਘੰਟਿਆਂ ਵਿੱਚ 2,876 ਨਵੇਂ ਕੇਸ ਸਾਹਮਣੇ ਆਏ।
ਪਿਛਲੇ 24 ਘੰਟਿਆਂ ਵਿੱਚ ਕੁੱਲ 7,52,818 ਟੈਸਟ ਕੀਤੇ ਗਏ ਹਨ। ਭਾਰਤ ਨੇ ਹੁਣ ਤੱਕ ਕੁੱਲ 78.05 ਕਰੋੜ ਤੋਂ ਅਧਿਕ  ਟੈਸਟ ਕੀਤੇ ਹਨ।
ਸਪਤਾਹਿਕ ਅਤੇ ਰੋਜ਼ਾਨਾ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ ਵਿੱਚ ਵੀ ਲਗਾਤਾਰ ਗਿਰਾਵਟ ਦਰਜ ਕੀਤੀ ਗਈ ਹੈ। ਦੇਸ਼ ਵਿੱਚ ਸਪਤਾਹਿਕ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ 0.44% ਹੈ ਅਤੇ ਰੋਜ਼ਾਨਾ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ 0.38% ਹੈ।
ਭਾਰਤ ਦੀ ਕੋਵਿਡ-19 ਟੀਕਾਕਰਣ ਕਵਰੇਜ ਅੱਜ ਸਵੇਰੇ 7 ਵਜੇ ਤੱਕ ਅੰਤਿਮ ਰਿਪੋਰਟ ਦੇ ਅਨੁਸਾਰ 180.60 ਕਰੋੜ  ਤੋਂ ਅਧਿਕ ਹੋ ਗਈ। ਇਸ ਉਪਲਬਧੀ ਨੂੰ 2,11,93,183 ਟੀਕਾਕਰਣ ਸ਼ੈਸਨਾਂ ਦੇ ਜ਼ਰੀਏ ਪ੍ਰਾਪਤ ਕੀਤਾ ਗਿਆ ਹੈ। ਅੱਜ ਸਵੇਰੇ 7 ਵਜੇ ਤੱਕ ਦੀ ਅਸਥਾਈ ਰਿਪੋਰਟ ਦੇ ਅਨੁਸਾਰ ਕੁੱਲ ਟੀਕਾਕਰਣ ਦਾ ਵੇਰਵਾ ਇਸ ਪ੍ਰਕਾਰ ਨਾਲ ਹੈ:
|
|
ਸੰਚਿਤ ਵੈਕਸੀਨ ਡੋਜ਼ ਕਵਰੇਜ
|
|
ਹੈਲਥ ਕੇਅਰ ਵਰਕਰ
|
|
ਪਹਿਲੀ ਖੁਰਾਕ
|
|
1,04,02,794
|
|
ਦੂਸਰੀ ਖੁਰਾਕ
|
|
99,87,279
|
|
ਪ੍ਰੀਕੌਸ਼ਨ ਡੋਜ਼
|
|
43,32,071
|
|
ਫ੍ਰੰਟਲਾਈਨ ਵਰਕਰ
|
|
ਪਹਿਲੀ ਖੁਰਾਕ
|
|
1,84,11,792
|
|
ਦੂਸਰੀ ਖੁਰਾਕ
|
|
1,74,82,386
|
|
ਪ੍ਰੀਕੌਸ਼ਨ ਡੋਜ਼
|
|
66,02,146
|
|
15 ਤੋਂ 18 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
5,60,41,282
|
|
ਦੂਸਰੀ ਖੁਰਾਕ
|
|
3,47,40,004
|
|
18 ਤੋਂ 44 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
55,35,60,174
|
|
ਦੂਸਰੀ ਖੁਰਾਕ
|
|
45,74,25,030
|
|
45 ਤੋਂ 59 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
20,25,71,402
|
|
ਦੂਸਰੀ ਖੁਰਾਕ
|
|
18,32,54,385
|
|
60 ਸਾਲ ਤੋਂ ਵੱਧ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
12,66,16,352
|
|
ਦੂਸਰੀ ਖੁਰਾਕ
|
|
11,41,35,545
|
|
ਪ੍ਰੀਕੌਸ਼ਨ ਡੋਜ਼
|
|
1,05,30,465
|
|
ਪ੍ਰੀਕੌਸ਼ਨ ਡੋਜ਼
|
|
2,14,64,682
|
|
ਕੁੱਲ
|
|
1,80,60,93,107
ਰੱਖਿਆ ਮੰਤਰਾਲਾ
ਜੀਆਰਐਸਈ ਨੇ ਵਿੱਤੀ ਸਾਲ 2020-21 ਲਈ 32.85 ਕਰੋੜ ਰੁਪਏ ਦਾ ਅੰਤਰਿਮ ਡਿਵੀਡੈਂਡ ਚੈੱਕ ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੂੰ ਸੌਂਪਿਆ
ਰੱਖਿਆ ਜਨਤਕ ਖੇਤਰ ਦੇ ਅਦਾਰੇ  ਮਿੰਨੀ ਰਤਨ ਸ਼ਿਪਯਾਰਡ, ਗਾਰਡਨ ਰੀਚ ਸ਼ਿਪਬਿਲਡਰਜ਼ ਅਤੇ ਇੰਜੀਨੀਅਰਜ਼ ਲਿਮਟਿਡ  ਨੇ ਆਪਣੇ ਸ਼ੇਅਰ ਹੋਲਡਰਾਂ ਨੂੰ ਵਿੱਤੀ ਸਾਲ  2020-21 ਲਈ 44.10 ਕਰੋੜ ਰੁਪਏ ਦੇ ਅੰਤਰਿਮ ਡਿਵੀਡੈਂਡ ਦੀ ਅਦਾਇਗੀ ਕੀਤੀ। 32,85,63,774 ਰੁਪਏ ਦਾ ਅੰਤਰਿਮ ਡਿਵੀਡੈਂਡ ਚੈੱਕ 30 ਮਾਰਚ, 2021 ਨੂੰ ਨਵੀਂ ਦਿੱਲੀ ਵਿਖੇ ਜੀਆਰਐਸਈ ਕੋਲਕਾਤਾ ਦੇ ਚੇਅਰਮੈਨ ਅਤੇ ਮੈਨੇਜਿੰਗ ਡਾਇਰੈਕਟਰ ਰੀਅਰ ਐਡਮਿਰਲ ਵੀ ਕੇ ਸੈਕਸੈਨਾ, ਇਨ  ਵਲੋਂ ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੂੰ ਸੌਂਪਿਆ ਗਿਆ। ਸਕੱਤਰ  ਸ਼੍ਰੀ ਰਾਜ ਕੁਮਾਰ ਵੀ ਇਸ ਮੌਕੇ ਤੇ ਮੌਜੂਦ ਸਨ।
ਕੋਵਿਡ -19 ਮਹਾਮਾਰੀ ਦੇ ਪ੍ਰਭਾਵ ਦੇ ਬਾਵਜੂਦ ਜੀਆਰਐਸਈ ਨੇ ਵਿੱਤੀ ਸਾਲ 2020-21 ਲਈ 10 ਰੁਪਏ ਦੇ ਇਕੁਵਿਟੀ ਸ਼ੇਅਰ ਦਾ 3.85 ਰੁਪਏ ਦਾ ਡਿਵੀਡੈਂਡ ਪ੍ਰਤੀ ਸ਼ੇਅਰ ਐਲਾਨਿਆ ਸੀ। ਡੀਪੀਐਸਯੂ ਨੂੰ ਪਿਛਲੇ 27 ਸਾਲਾਂ ਤੋਂ ਹਰੇਕ ਸਾਲ ਆਪਣੇ ਸ਼ੇਅਰ ਹੋਲਡਰਾਂ ਨੂੰ ਲਗਾਤਾਰ ਡਿਵੀਡੈਂਡ ਦੀ ਅਦਾਇਗੀ ਕਰਦਾ ਆ ਰਿਹਾ ਹੈ।
1960 ਵਿਚ ਆਪਣੀ ਸਥਾਪਨਾ ਤੋਂ ਬਾਅਦ ਜੀਆਰਐਸਈ ਨੂੰ ਇਕੋ-ਇਕ ਰੱਖਿਆ ਸ਼ਿਪਯਾਰਡ ਹੋਣ ਦੀ ਵਿਸ਼ੇਸ਼ਤਾ ਹਾਸਿਲ ਹੈ ਜੋ 100 ਜੰਗੀ ਬੇੜਿਆਂ  ਦੀ ਸਪੁਰਦਗੀ ਕਰ ਚੁੱਕਾ ਹੈ। 31 ਦਸੰਬਰ, 2020 ਨੂੰ ਸ਼ਿਪਯਾਰਡ ਕੋਲ 25,887 ਕਰੋੜ ਰੁਪਏ ਦੀ ਆਰਡਰ ਬੁਕ ਸਥਿਤੀ ਸੀ।
---------------------------------
ਕੇਏ /ਡੀਕੇ /ਏਡੀਏ
(Visitor Counter : 94
ਰਾਸ਼ਟਰਪਤੀ ਸਕੱਤਰੇਤ
ਰਾਸ਼ਟਰਪਤੀ ਭਵਨ ਵਿੱਚ ਗਾਰਡ ਅਦਲਾ - ਬਦਲੀ ਸਮਾਰੋਹ ਇਸ ਸ਼ਨੀਵਾਰ ਯਾਨੀ 6 ਫਰਵਰੀ ਤੋਂ ਫਿਰ ਸ਼ੁਰੂ ਹੋਵੇਗਾ
ਰਾਸ਼ਟਰਪਤੀ ਭਵਨ ਵਿੱਚ ਹੋਣ ਵਾਲਾ ਗਾਰਡ ਅਦਲਾ - ਬਦਲੀ ਸਮਾਰੋਹ ਕੋਵਿਡ - 19 ਦੇ ਕਾਰਨ ਮਾਰਚ, 2020 ਵਿੱਚ ਬੰਦ ਕਰ ਦਿੱਤਾ ਗਿਆ ਸੀ । ਇਹ ਸਮਾਰੋਹ ਇਸ ਸ਼ਨੀਵਾਰ ਯਾਨੀ 6 ਫਰਵਰੀ, 2021 ਤੋਂ ਫਿਰ ਸ਼ੁਰੂ ਹੋ ਰਿਹਾ ਹੈ ।
ਇਹ ਸਮਾਰੋਹ ਹਰ ਸ਼ਨੀਵਾਰ  ਨਿਮਨਲਿਖਿਤ ਸਮਾਂ - ਸਾਰਣੀ ਦੇ ਅਨੁਸਾਰ ਆਯੋਜਿਤ ਕੀਤਾ ਜਾਵੇਗਾ : -
1. 06 ਫਰਵਰੀ, 2021 ਤੋਂ 14 ਮਾਰਚ, 2021 ਤੱਕ – ਸਵੇਰੇ : 09:40 ਤੋਂ 10:40 ਵਜੇ ਤੱਕ
2. 15 ਮਾਰਚ, 2021 ਤੋਂ 13 ਨਵੰਬਰ, 2021 ਤੱਕ – ਸਵੇਰੇ : 07:40 ਤੋਂ 08:40 ਵਜੇ ਤੱਕ
3. 14 ਨਵੰਬਰ , 2021 ਤੋਂ 13 ਮਾਰਚ , 2022 ਤੱਕ – ਸਵੇਰੇ : 09:40 ਤੋਂ 10:40 ਵਜੇ ਤੱਕ
ਹਰ ਸ਼ਨੀਵਾਰ ਅਧਿਕਤਮ 100 ਵਿਅਕਤੀਆਂ ਨੂੰ ਪਹਿਲਾਂ ਬੁਕਿੰਗ ਕਰਵਾਉਣ ‘ਤੇ ਇਹ ਸਮਾਰੋਹ ਦੇਖਣ ਦੀ ਆਗਿਆ ਦਿੱਤੀ ਜਾਵੇਗੀ। ਇਸ ਸਬੰਧ ਵਿੱਚ ਵੈੱਬਸਾਈਟ https://presidentofindia.nic.in ਜਾਂ https://rashtrapatisachivalaya.gov.in/ ‘ਤੇ ਔਨਲਾਈਨ ਬੁਕਿੰਗ ਕੀਤੀ ਜਾ ਸਕਦੀ ਹੈ ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
50ਵੇਂ ਇੰਟਰਨੈਸ਼ਨਲ ਫਿਲਮ ਫੈਸਟੀਵਲ ਆਵ੍ ਇੰਡੀਆ ਨੇ ਦ ਜੌਯ ਆਵ੍ ਸਿਨੇਮਾ ਥੀਮ ’ਤੇ ਪ੍ਰਦਰਸ਼ਿਤ ਹੋਣ ਵਾਲੀਆਂ ਫ਼ਿਲਮਾਂ ਦੀ ਸੂਚੀ ਜਾਰੀ ਕੀਤੀ
14 ਫਿਲਮਾਂ ਦੋ ਸਥਾਨਾਂ ‘ਤੇ ਦਿਖਾਈਆਂ ਜਾਣਗੀਆਂ
ਪੁਰਾਣੀਆਂ ਕਲਾਸਿਕ ਫ਼ਿਲਮਾਂ - ਪੜੋਸਨ ਅਤੇ ਚਲਤੀ ਕਾ ਨਾਮ ਗਾੜੀ - ਸੈਕਸ਼ਨ ਦਾ ਹਿੱਸਾ ਹੋਣਗੀਆਂ
50ਵੇਂ ਇੰਟਰਨੈਸ਼ਨਲ ਫਿਲਮ ਫੈਸਟੀਵਲ ਆਵ੍ ਇੰਡੀਆ ਨੇ ਫੈਸਟੀਵਲ ਦੇ ਓਪਨ ਏਅਰ ਸਕ੍ਰੀਨਿੰਗ ਸੈਕਸ਼ਨ ਵਿਚਲੀਆਂ ਥੀਮਾਂ ‘ਤੇ ਪ੍ਰਦਰਸ਼ਿਤ ਹੋਣ ਵਾਲੀਆਂ ਫਿਲਮਾਂ ਦੀ ਸੂਚੀ ਜਾਰੀ ਕਰ ਦਿੱਤੀ ਹੈ। ਇੰਟਰਨੈਸ਼ਨਲ ਫਿਲਮ ਫੈਸਟੀਵਲ ਆਵ੍ ਇੰਡੀਆ , ਗੋਆ 20 ਤੋਂ 28 ਨਵੰਬਰ, 2019 ਤੱਕ ਆਪਣੀ ਗੋਲਡਨ ਜੁਬਲੀ ਮਨਾ ਰਿਹਾ ਹੈ। ਹਰੇਕ ਸਾਲ ਇੱਫੀ  ਸਿਨੇਮਾ ਪ੍ਰੇਮੀਆਂ ਲਈ ਖੁੱਲ੍ਹੇ ਵਿੱਚ ਫ਼ਿਲਮਾਂ ਦਿਖਾਉਂਦਾ ਹੈ ।
50ਵੇਂ ਇੱਫੀ  ਤਹਿਤ ਦਿਖਾਈਆਂ ਜਾਣ ਵਾਲੀਆਂ ਫਿਲਮਾਂ ਦ ਜੌਯ ਆਵ੍ ਸਿਨੇਮਾ ਥੀਮ ‘ਤੇ ਅਧਾਰਿਤ ਹਨ । ਭਾਰਤੀ ਪੈਨੋਰਮਾ ਵਰਗ ਵਿੱਚ ਦਰਸ਼ਕਾਂ ਲਈ ਕੌਮੇਡੀ ਫ਼ਿਲਮਾਂ ਦਿਖਾਈਆਂ ਜਾਣਗੀਆਂ। ਇਸ ਸਾਲ 21 ਨਵੰਬਰ ਤੋਂ 27 ਨਵੰਬਰ 2019 ਤੱਕ ਦੋ ਸਥਾਨਾਂ – ਜੌਗਰਸ ਪਾਰਕ, ਅਲਟਿਨਹੋ, ਪਣਜੀ ਅਤੇ ਮੀਰਾਮਰ ਬੀਚ, ਪਣਜੀ ‘ਤੇ ਫ਼ਿਲਮਾਂ ਦਿਖਾਈਆਂ ਜਾਣਗੀਆਂ। ਜੌਗਰਸ ਪਾਰਕ ਵਿੱਚ ਕੌਮੇਡੀ ‘ਤੇ ਅਧਾਰਿਤ ਫ਼ਿਲਮਾਂ ਦਿਖਾਈਆਂ ਜਾਣਗੀਆਂ ਜਦੋਂ ਕਿ ਮੀਰਾਮਰ ਬੀਚ ’ਤੇ ਭਾਰਤੀ ਪੈਨੋਰਮਾ ਵਰਗ ਦੀਆਂ ਕੁਝ ਚੌਣਵੀਆਂ ਫ਼ਿਲਮਾਂ ਦਾ ਪ੍ਰਦਰਸ਼ਨ ਕੀਤਾ ਜਾਵੇਗਾ । ਫ਼ਿਲਮਾਂ ਦਾ ਪ੍ਰਦਰਸ਼ਨ ਸਾਰਿਆਂ ਲਈ ਖੁੱਲ੍ਹਾ ਰਹੇਗਾ ਅਤੇ ਇਸ ਵਾਸਤੇ ਕਿਸੇ ਰਜਿਸਟ੍ਰੇਸ਼ਨ ਦੀ ਜ਼ਰੂਰਤ ਨਹੀਂ ਹੋਵੇਗੀ । ਪ੍ਰਵੇਸ਼ ਸਾਰਿਆਂ ਲਈ ਮੁਫ਼ਤ ਹੈ।
ਜੌਗਰਸ ਪਾਰਕ , ਐਲਟਿਨਹੋ ਵਿੱਚ ਪ੍ਰਦਰਸ਼ਿਤ ਕੀਤੀਆਂ ਜਾਣ ਵਾਲੀਆਂ ਫ਼ਿਲਮਾਂ ਦੀ ਸੂਚੀ -
- ਚਲਤੀ ਕਾ ਨਾਮ ਗਾੜੀ 
- ਪੜੋਸਨ 
- ਅੰਦਾਜ਼ ਅਪਨਾ ਅਪਨਾ 
- ਹੇਰਾ-ਫੇਰੀ 
- ਚੇਨਈ ਐਕਸਪ੍ਰੈੱਸ 
- ਬਧਾਈ ਹੋ 
- ਟੋਟਲ ਧਮਾਲ 
ਮੀਰਾਮਰ ਬੀਚ ’ਤੇ ਪ੍ਰਦਰਸ਼ਿਤ ਕੀਤੀਆਂ ਜਾਣ ਵਾਲੀਆਂ ਫ਼ਿਲਮਾਂ ਦੀ ਸੂਚੀ -
- ਨਾਚੋਮ-ਈਆ ਕੰਪਾਸਰ 
- ਸੁਪਰ 30 
- ਆਨੰਦੀ ਗੋਪਾਲ 
- ਉੜੀ: ਸਰਜੀਕਲ ਸਟ੍ਰਾਈਕ 
- ਹੇਲਾਰੋ 
- ਗੱਲੀ ਬੌਯ 
- ਐੱਫ 2 – ਫਨ ਐਂਡ ਫ੍ਰਸਟ੍ਰੇਸ਼ਨ
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ ਨੇ ਹੋਲੀ ਦੀ ਪੂਰਵ-ਸੰਧਿਆ ‘ਤੇ ਦੇਸ਼ਵਾਸੀਆਂ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀ ਰਾਮ ਨਾਥ ਕੋਵਿੰਦ ਨੇ ਹੋਲੀ ਦੀ ਪੂਰਵ-ਸੰਧਿਆ 'ਤੇ ਆਪਣੇ ਦੇਸ਼ ਵਾਸੀਆਂ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ ਹਨ।
ਇੱਕ ਸੰਦੇਸ਼ ਵਿੱਚ, ਰਾਸ਼ਟਰਪਤੀ ਨੇ ਕਿਹਾ, "ਹੋਲੀ ਦੇ ਸ਼ੁਭ ਮੌਕੇ 'ਤੇ, ਮੈਂ ਦੇਸ਼ ਅਤੇ ਵਿਦੇਸ਼ ਵਿੱਚ ਰਹਿੰਦੇ ਆਪਣੇ ਸਾਰੇ ਸਾਥੀ ਭਾਰਤੀਆਂ ਨੂੰ ਵਧਾਈਆਂ ਅਤੇ ਸ਼ੁਭਕਾਮਨਾਵਾਂ ਦਿੰਦਾ ਹਾਂ।
ਹੋਲੀ - ਰੰਗਾਂ ਦਾ ਤਿਉਹਾਰ, ਬਸੰਤ ਰੁੱਤ ਦੀ ਸ਼ੁਰੂਆਤ ਦਾ ਪ੍ਰਤੀਕ ਹੈ, ਜੋ ਸਾਡੇ ਜੀਵਨ ਵਿੱਚ ਖੁਸ਼ੀ ਅਤੇ ਉਤਸ਼ਾਹ ਲਿਆਉਂਦਾ ਹੈ। ਇਹ ਤਿਉਹਾਰ ਸਮਾਜਿਕ ਸਦਭਾਵਨਾ ਅਤੇ ਏਕਤਾ ਦੀ ਜਿਉਂਦੀ ਜਾਗਦੀ ਮਿਸਾਲ ਹੈ। ਹਰ ਉਮਰ ਅਤੇ ਪਿਛੋਕੜ ਦੇ ਬੱਚੇ, ਨੌਜਵਾਨ, ਮਰਦ ਅਤੇ ਮਹਿਲਾਵਾਂ ਇਸ ਤਿਉਹਾਰ ਨੂੰ ਪੂਰੇ ਉਤਸ਼ਾਹ ਨਾਲ ਮਨਾਉਂਦੇ ਹਨ।
ਮੈਂ ਕਾਮਨਾ ਕਰਦਾ ਹਾਂ ਕਿ ਰੰਗਾਂ ਦਾ ਇਹ ਤਿਉਹਾਰ ਹਰ ਕਿਸੇ ਦੇ ਜੀਵਨ ਵਿੱਚ ਸਕਾਰਾਤਮਕ ਊਰਜਾ ਦਾ ਸੰਚਾਰ ਕਰੇ ਅਤੇ ਰਾਸ਼ਟਰ ਨਿਰਮਾਣ ਦੀ ਭਾਵਨਾ ਨੂੰ ਮਜ਼ਬੂਤ ਕਰੇ।"
ਰਾਸ਼ਟਰਪਤੀ ਦੇ ਸੰਦੇਸ਼ ਨੂੰ ਦੇਖਣ ਲਈ ਕਿਰਪਾ ਕਰਕੇ ਇੱਥੇ ਕਲਿੱਕ ਕਰੋ -
ਰੱਖਿਆ ਮੰਤਰਾਲਾ
ਰਕਸ਼ਾ ਮੰਤਰੀ ਨੇ ਜੰਮੂ-ਕਸ਼ਮੀਰ ਦੇ ਰਾਜੌਰੀ ਵਿੱਚ ਆਰਮੀ ਬੇਸ ਕੈਂਪ ਦਾ ਦੌਰਾ ਕੀਤਾ; ਸਰਹੱਦ 'ਤੇ ਰੱਖਿਆ ਤਿਆਰੀਆਂ ਅਤੇ ਸੁਰੱਖਿਆ ਸਥਿਤੀ ਦੀ ਸਮੀਖਿਆ ਕੀਤੀ
ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ 06 ਮਈ, 2023 ਨੂੰ ਜੰਮੂ-ਕਸ਼ਮੀਰ ਦੇ ਰਾਜੌਰੀ ਸਥਿਤ ਆਰਮੀ ਬੇਸ ਕੈਂਪ ਦੇ ਦੌਰੇ ਦੌਰਾਨ ਭਾਰਤੀ ਫੌਜ ਦੀ ਸੰਚਾਲਨ ਤਿਆਰੀ ਅਤੇ ਸਰਹੱਦ 'ਤੇ ਸੁਰੱਖਿਆ ਸਥਿਤੀ ਦਾ ਜਾਇਜ਼ਾ ਲਿਆ। ਮੁੱਖ ਸਮੀਖਿਆ ਮੀਟਿੰਗ ਦੌਰਾਨ ਜੰਮੂ-ਕਸ਼ਮੀਰ ਦੇ ਲੈਫਟੀਨੈਂਟ ਗਵਰਨਰ ਸ਼੍ਰੀ ਮਨੋਜ ਸਿਨਹਾ, ਥਲ ਸੈਨਾ ਮੁਖੀ ਜਨਰਲ ਮਨੋਜ ਪਾਂਡੇ ਅਤੇ ਉੱਤਰੀ ਕਮਾਨ ਦੇ ਜਨਰਲ ਅਫਸਰ ਕਮਾਂਡਿੰਗ-ਇਨ-ਚੀਫ਼ ਲੈਫਟੀਨੈਂਟ ਜਨਰਲ ਉਪੇਂਦਰ ਦਿਵੇਦੀ ਮੌਜੂਦ ਸਨ।
ਰਕਸ਼ਾ ਮੰਤਰੀ ਨੇ ਜਵਾਨਾਂ ਨਾਲ ਗੱਲਬਾਤ ਕੀਤੀ ਅਤੇ ਚੁਣੌਤੀਪੂਰਨ ਸਥਿਤੀਆਂ ਵਿੱਚ ਕੰਮ ਕਰਦੇ ਹੋਏ ਉਨ੍ਹਾਂ ਦੀ ਬਹਾਦਰੀ ਅਤੇ ਜੋਸ਼ ਦੀ ਤਾਰੀਫ਼ ਕੀਤੀ। ਉਨ੍ਹਾਂ ਜ਼ੋਰ ਦੇ ਕੇ ਕਿਹਾ ਕਿ ਮੁਸ਼ਕਿਲ ਖੇਤਰਾਂ ਵਿੱਚ ਭਾਰਤੀ ਫੌਜ ਦੇ ਜਵਾਨਾਂ ਦੇ ਬੇਮਿਸਾਲ ਸਾਹਸ, ਵਚਨਬੱਧਤਾ ਅਤੇ ਨਿਰੰਤਰ ਚੌਕਸੀ ਕਾਰਨ ਰਾਸ਼ਟਰ ਸੁਰੱਖਿਅਤ ਮਹਿਸੂਸ ਕਰਦਾ ਹੈ। ਰਕਸ਼ਾ ਮੰਤਰੀ ਨੇ ਉਨ੍ਹਾਂ ਨੂੰ ਇਸੇ ਲਗਨ ਅਤੇ ਬਹਾਦਰੀ ਨਾਲ ਕੰਮ ਕਰਦੇ ਰਹਿਣ ਲਈ ਪ੍ਰੇਰਿਤ ਕਰਦਿਆਂ ਕਿਹਾ ਕਿ ਸਰਕਾਰ ਅਤੇ ਦੇਸ਼ ਦੇ ਲੋਕ ਹਮੇਸ਼ਾ ਹਥਿਆਰਬੰਦ ਸੈਨਾਵਾਂ ਦੇ ਨਾਲ ਹਨ।
ਸ਼੍ਰੀ ਰਾਜਨਾਥ ਸਿੰਘ ਨੇ 05 ਮਈ, 2023 ਨੂੰ ਰਾਜੌਰੀ ਵਿੱਚ ਰਾਸ਼ਟਰ ਦੀ ਸੇਵਾ ਵਿੱਚ ਸਰਵਉੱਚ ਬਲੀਦਾਨ ਦੇਣ ਵਾਲੇ ਬਹਾਦਰ ਸੈਨਿਕਾਂ ਨੂੰ ਵੀ ਸ਼ਰਧਾਂਜਲੀ ਦਿੱਤੀ। ਉਨ੍ਹਾਂ ਦੀ ਕੁਰਬਾਨੀ ਨੂੰ ਕਦੇ ਵੀ ਭੁਲਾਇਆ ਨਹੀਂ ਜਾਵੇਗਾ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਕੇਂਦਰੀ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਕਿਹਾ, ਸਰਕਾਰ ਹਾਈਡ੍ਰੋਜਨ ਫ਼ਿਊਲ ਸੈੱਲਾਂ ਨੂੰ ਦੇਸ਼ ਦੇ ਭਵਿੱਖ ਲਈ ਈਂਧਨ ਵਜੋਂ ਵਰਤਣ ਦੀ ਸੰਭਾਵਨਾ ਤਲਾਸ਼ ਰਹੀ
ਕੇਂਦਰੀ ਵਿਗਿਆਨ ਤੇ ਟੈਕਨੋਲੋਜੀ ਰਾਜ ਮੰਤਰੀ ; ਪ੍ਰਿਥਵੀ ਵਿਗਿਆਨ ਰਾਜ ਮੰਤਰੀ , ਪ੍ਰਧਾਨ ਮੰਤਰੀ ਦਫ਼ਤਰ, ਪਰਸੋਨਲ, ਜਨਤਕ ਸ਼ਿਕਾਇਤਾਂ, ਪੈਨਸ਼ਨਾਂ, ਪ੍ਰਮਾਣੂ ਊਰਜਾ ਤੇ ਪੁਲਾੜ ਰਾਜ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਹੈ ਕਿ ਸਰਕਾਰ ਹਾਈਡ੍ਰੋਜਨ ਫ਼ਿਊਲ ਸੈੱਲਾਂ ਨੂੰ ਦੇਸ਼ ਦੇ ਭਵਿੱਖ ਲਈ ਈਂਧਨ ਵਜੋਂ ਵਰਤਣ ਦੀ ਸੰਭਾਵਨਾ ਤਲਾਸ਼ ਰਹੀ ਹੈ। ਅੱਜ ਰਾਜ ਸਭਾ ’ਚ ਇੱਕ ਸੁਆਲ ਦੇ ਲਿਖਤੀ ਜੁਆਬ ’ਚ ਉਨ੍ਹਾਂ ਕਿਹਾ ਕਿ ਕੇਂਦਰੀ ਬਜਟ 2021 ’ਚ ਭਾਰਤ ਸਰਕਾਰ ਨੇ ਹਾਈਡ੍ਰੋਜਨ ਰੂਪ–ਰੇਖਾ ਬਣਾਉਣ ਲਈ ‘ਨੈਸ਼ਨਲ ਹਾਈਡ੍ਰੋਜਨ ਮਿਸ਼ਨ’ ਦਾ ਐਲਾਨ ਕੀਤਾ ਹੈ।
ਫ਼ਿਊਲ ਸੈੱਲ ਬਾਰੇ ਕੁਝ ਵਿਭਾਗਾਂ / ਸੰਸਥਾਨਾਂ ਦੀਆਂ ਗਤੀਵਿਧੀਆਂ ਨਿਮਨਲਿਖਤ ਅਨੁਸਾਰ ਹਨ:
ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ  ਨੇ ਹਾਈਡ੍ਰੋਜਨ ਅਤੇ ਫਿਊਲ ਸੈੱਲ 'ਤੇ ਖੋਜ ਦਾ ਸਮਰਥਨ ਕਰਨ ਲਈ ‘ਹਾਈਡ੍ਰੋਜਨ ਅਤੇ ਫਿਊਲ ਸੈੱਲ ਪ੍ਰੋਗਰਾਮ’ ਲਾਂਚ ਕੀਤਾ ਹੈ, ਜਿਸ ਦਾ ਉਦੇਸ਼ ਹਾਈਡ੍ਰੋਜਨ ਉਤਪਾਦਨ, ਵੰਡ ਅਤੇ ਭੰਡਾਰਨ ਦੀ ਲਾਗਤ ਨੂੰ ਘਟਾਉਣ, ਪਰਿਵਰਤਨਸ਼ੀਲ ਤਕਨਾਲੋਜੀਆਂ ਵਿਕਸਤ ਕਰਨਾ, ਆਰਥਿਕ ਹਾਈਡ੍ਰੋਜਨ ਉਤਪਾਦਨ ਲਈ ਉਪਲਬਧ ਫੀਡ–ਸਟੌਕ ਵਿੱਚ ਵਿਭਿੰਨਤਾ ਲਿਆਉਣਾ, ਪਾਵਰ ਗ੍ਰਿੱਡ ਦੀ ਲਚਕਤਾ ਵਧਾਉਣਾ ਅਤੇ ਘੱਟ ਲਾਗਤ ਵਾਲੇ ਹਾਈਡ੍ਰੋਜਨ ਦੇ ਨਵੇਂ ਉਪਯੋਗਾਂ ਦੁਆਰਾ ਨਿਕਾਸੀ ਨੂੰ ਘਟਾਉਣਾ ਹੈ। ਡੀਐਸਟੀ  ਨੇ ਇਸ ਪ੍ਰੋਗਰਾਮ ਅਧੀਨ ਹਾਈਡ੍ਰੋਜਨ ਦੇ 29 ਪ੍ਰੋਜੈਕਟਾਂ ਅਤੇ ਦੋ ਊਰਜਾ ਭੰਡਾਰ ਪਲੇਟਫਾਰਮਾਂ ਦੀ ਮਦਦ ਕੀਤੀ ਹੈ।
ਡੀਐਸਟੀ  ਨੇ ਹਾਲ ਹੀ ਵਿੱਚ "ਐਡਵਾਂਸਡ ਹਾਈਡ੍ਰੋਜਨ ਅਤੇ ਫਿਊਲ ਸੈੱਲ ਪ੍ਰੋਗਰਾਮ" ਵੀ ਲਾਂਚ ਕੀਤਾ ਹੈ ਤਾਂ ਜੋ ਵੱਡੀ ਮਾਤਰਾ ਵਿੱਚ ਨਵੀਂ ਅਤੇ ਮੌਜੂਦਾ ਸਮੱਗਰੀ, ਉਤਪ੍ਰੇਰਕ, ਝਿੱਲੀ, ਬਾਲਣ ਸੈੱਲਾਂ ਦੇ ਹਿੱਸੇ, ਇਲੈਕਟ੍ਰੋਲਾਈਜ਼ਰਸ ਅਤੇ ਹਾਈਡ੍ਰੋਜਨ ਸਟੋਰੇਜ ਸਮੱਗਰੀ ਆਦਿ ਦੇ ਵਿਕਾਸ ਲਈ ਹਾਈਡ੍ਰੋਜਨ ਅਤੇ ਫਿਊਲ ਸੈੱਲ 'ਤੇ ਖੋਜ ਦਾ ਸਮਰਥਨ ਕੀਤਾ ਜਾ ਸਕੇ। ਡੀਐਸਟੀ  ਨੇ ਹਾਈਡ੍ਰੋਜਨ ਉਤਪਾਦਨ ਅਤੇ ਫ਼ਿਊਲ ਸੈੱਲ ਲਈ ‘ਸੈਂਟਰ ਆਫ਼ ਐਕਸੀਲੈਂਸ’ ਲਾਂਚ ਕਰਨ ਦੀ ਵੀ ਯੋਜਨਾ ਬਣਾਈ ਹੈ।
ਵਿਗਿਆਨਕ ਅਤੇ ਉਦਯੋਗਿਕ ਖੋਜ ਪ੍ਰੀਸ਼ਦ  ਨੇ ਆਪਣੀ ਨਵੀਂ ਮਿਲੇਨੀਅਮ ਟੈਕਨਾਲੌਜੀ ਲੀਡਰਸ਼ਿਪ ਇਨੀਸ਼ੀਏਟਿਵ  ਅਧੀਨ ਭਾਰਤ ਦੀ ਪਹਿਲੀ ਪੂਰੀ ਸਵਦੇਸ਼ੀ ਫ਼ਿਊਲ ਸੈਲ ਕਾਰ ਵਿਕਸਤ ਤੇ ਪ੍ਰਦਰਸ਼ਿਤ ਕੀਤੀ ਹੈ, ਜਿਸ ਵਿੱਚ ਸਵਦੇਸ਼ੀ 10 ਕਿਲੋਵਾਟ ਦਾ ਫਿਊਲ ਸੈੱਲ ਸਟੈਕ, ਪਲਾਂਟ ਦਾ ਸੰਤੁਲਨ, ਹਾਈਡ੍ਰੋਜਨ ਸਿਲੰਡਰ ਅਤੇ ਹੋਰ ਇਲੈਕਟ੍ਰਿਕ ਡਰਾਈਵ ਰੇਲ ਕੰਪੋਨੈਂਟ ਸ਼ਾਮਲ ਹਨ। ਮੈਸ. ਥਰਮੈਕਸ ਲਿਮਿਟੇਡ, ਪੁਣੇ ਨਾਲ ਇੱਕ ਉਦਯੋਗ ਭਾਈਵਾਲ ਵਜੋਂ ਮੈਸਰਜ਼ KPIT ਟੈਕਨਾਲੌਜੀਜ਼ ਲਿਮਟਿਡ, ਪੁਣੇ ਨੇ ਦੂਰਸੰਚਾਰ ਟਾਵਰਾਂ ਲਈ ਇੱਕ ਉੱਚ ਤਾਪਮਾਨ ਪੌਲੀਮਰ ਇਲੈਕਟ੍ਰੋਲਾਈਟ ਮੈਂਬਰੇਨ  ਫ਼ਿਊਨ ਸੈੱਲ ਆਧਾਰਤ 5kW ਸਥਿਰ ਬਿਜਲੀ ਬੈਕਅੱਪ ਸਿਸਟਮ ਦਾ ਪ੍ਰਦਰਸ਼ਨ ਕੀਤਾ।
ਨਵੀਂ ਅਤੇ ਨਵਿਆਉਣਯੋਗ ਊਰਜਾ ਮੰਤਰਾਲਾ  ਹਾਈਡ੍ਰੋਜਨ ਅਤੇ ਫਿਊਲ ਸੈੱਲਾਂ ਵਿੱਚ ਵਿਆਪਕ ਅਧਾਰਤ ਖੋਜ ਅਤੇ ਵਿਕਾਸ ਪ੍ਰੋਗਰਾਮ ਦਾ ਸਮਰਥਨ ਕਰ ਰਿਹਾ ਹੈ। ਐਮਐਨਆਰਈ  ਨੇ ਉੱਚ ਸਵਦੇਸ਼ੀ ਸਮਗਰੀ ਵਾਲੇ 20kW ਘੱਟ ਤਾਪਮਾਨ ਵਾਲੇ ਪੌਲੀਮਰ ਇਲੈਕਟ੍ਰੋਲਾਈਟ ਮੈਂਬ੍ਰੇਨ ਫਿਊਲ ਸੈੱਲ ਦੇ ਡਿਜ਼ਾਇਨ ਅਤੇ ਵਿਕਾਸ ਲਈ ਪਾਊਡਰ ਮੈਟਲਰਜੀ ਐਂਡ ਨਿਊ ਮਟੀਰੀਅਲਜ਼ , ਹੈਦਰਾਬਾਦ ਦੇ ਅੰਤਰਰਾਸ਼ਟਰੀ ਐਡਵਾਂਸਡ ਰਿਸਰਚ ਸੈਂਟਰ ਨੂੰ ਇੱਕ ਖੋਜ ਅਤੇ ਵਿਕਾਸ ਪ੍ਰੋਜੈਕਟ ਦਾ ਸਮਰਥਨ ਕੀਤਾ ਹੈ।
<><><><><>
ਐੱਸਐੱਨਸੀ/ਟੀਐੱਮ/ਆਰਆਰ
(Visitor Counter : 135
ਭਾਰਤੀ ਪ੍ਰਤੀਯੋਗਿਤਾ ਕਮਿਸ਼ਨ
ਸੀਸੀਆਈ ਨੇ ਰਾਜਸਥਾਨ ਦੇ ਜੈਸਲਮੇਰ ਦੇ ਸਾਨੂ ਮਾਈਨਜ਼ ਖੇਤਰ ਵਿੱਚ ਡੰਪਰ ਐਂਡ ਡੰਪਰ ਟਰੱਕ ਯੂਨੀਅਨ ਲਾਈਮ ਸਟੋਨ  ਦੇ ਵਿਰੁੱਧ ਕੰਮ ਨੂੰ ਰੋਕਣ ਅਤੇ ਬੰਦ ਕਰਨ ਦਾ ਹੁਕਮ ਜਾਰੀ ਕੀਤਾ ਹੈ
ਕੰਪੀਟੀਸ਼ਨ ਕਮਿਸ਼ਨ ਆਵ੍ ਇੰਡੀਆ  ਨੇ ਡੰਪਰ ਟਰੱਕ ਯੂਨੀਅਨ ਦੁਆਰਾ ਐਕਟ ਦੀ ਧਾਰਾ 3 ਦੀ ਉਲੰਘਣਾ ਕੀਤੇ ਜਾਣ ਤੋਂ ਬਾਅਦ ਕੰਪੀਟੀਸ਼ਨ ਐਕਟ, 2002  ਦੀ ਧਾਰਾ 27 ਦੇ ਉਪਬੰਧਾਂ ਦੇ ਤਹਿਤ 7 ਫਰਵਰੀ 2022 ਨੂੰ ਇੱਕ ਆਦੇਸ਼ ਪਾਸ ਕੀਤਾ ਹੈ।
ਸੂਚਨਾ ਦੇਣ ਵਾਲੇ, ਸੀਜੇ ਡਾਰਕਲ ਲੌਜਿਸਟਿਕਸ ਲਿਮਿਟਿਡ , ਨੇ ਸੀਸੀਆਈ ਪਾਸ ਇੱਕ ਸੂਚਨਾ ਦਾਇਰ ਕਰਕੇ ਦੋਸ਼ ਲਾਇਆ ਕਿ ਜੈਸਲਮੇਰ ਦੇ ਸਾਨੂ ਮਾਈਨਸ ਖੇਤਰ ਵਿੱਚ ਕੰਮ ਕਰਨ ਵਾਲੀ ਉਕਤ ਯੂਨੀਅਨ ਨੇ ਸੀਜੇਡੀ ਲੌਜਿਸਟਿਕਸ ਨੂੰ ਆਪਣੇ ਵਾਹਨਾਂ ਜ਼ਰੀਏ ਆਵਾਜਾਈ ਦਾ ਕੰਮ ਕਰਨ ਦੀ ਇਜਾਜ਼ਤ ਨਹੀਂ ਦਿੱਤੀ ਅਤੇ ਇਹ ਵੀ ਲਾਜ਼ਮੀ ਕੀਤਾ ਕਿ ਸਿਰਫ਼ ਯੂਨੀਅਨ ਦੇ ਮੈਂਬਰਾਂ ਤੋਂ ਹੀ ਡਰਾਈਵਰਾਂ ਦੇ ਨਾਲ ਵਾਹਨ ਲੈ ਕੇ ਜਾਣਾ ਜ਼ਰੂਰੀ ਹੈ, ਅਤੇ ਉਹ ਵੀ ਵੱਧ ਰੇਟ 'ਤੇ। ਇਸ ਤੋਂ ਇਲਾਵਾ, ਡੰਪਰ ਟਰੱਕ ਯੂਨੀਅਨ ਅਤੇ ਇਸਦੇ ਮੈਂਬਰਾਂ ਨੇ ਨਾ ਸਿਰਫ਼ ਸੂਚਨਾ ਦੇਣ ਵਾਲੇ ਦੇ ਵਾਹਨਾਂ ਨੂੰ ਕੰਮ ਕਰਨ ਦੀ ਆਗਿਆ ਨਾ ਦੇ ਕੇ ਰੁਕਾਵਟ ਪੈਦਾ ਕੀਤੀ, ਬਲਕਿ ਮੁਖਬਿਰ ਦੇ ਡਰਾਈਵਰਾਂ ਅਤੇ ਕਰਮਚਾਰੀਆਂ ਨੂੰ ਕੰਮ ਕਰਨ ਦੀ ਕੋਸ਼ਿਸ਼ ਕਰਨ ਦੀ ਸਥਿਤੀ ਵਿੱਚ ਸਰੀਰਕ ਨੁਕਸਾਨ ਪਹੁੰਚਾਉਣ ਦੀਆਂ ਧਮਕੀਆਂ ਵੀ ਦਿੱਤੀਆਂ।
ਰਿਕਾਰਡ 'ਤੇ ਮੌਜੂਦ ਸਬੂਤਾਂ ਦੇ ਅਧਾਰ 'ਤੇ, ਸੀਸੀਆਈ ਨੇ ਪਾਇਆ ਕਿ ਡੰਪਰ ਟਰੱਕ ਯੂਨੀਅਨ ਨੇ ਐਕਟ ਦੀ ਧਾਰਾ 3 ਦੇ ਨਾਲ ਪੜ੍ਹੀ ਗਈ ਧਾਰਾ 3 ਅਤੇ 3 ਦੇ ਉਪਬੰਧਾਂ ਦੀ ਉਲੰਘਣਾ ਕੀਤੀ ਹੈ, ਜਿਵੇਂ ਕਿ ਉਕਤ ਯੂਨੀਅਨ ਨੇ ਟਰਾਂਸਪੋਰਟ ਸੇਵਾਵਾਂ ਦੀਆਂ ਕੀਮਤਾਂ ਨੂੰ ਸਮੇਕਿਤ ਤਰੀਕੇ ਨਾਲ ਨਿਸ਼ਚਿਤ ਕੀਤਾ ਅਤੇ ਅਜਿਹੀਆਂ ਸੇਵਾਵਾਂ ਦੀ ਵਿਵਸਥਾ ਨੂੰ ਸੀਮਤ ਅਤੇ ਨਿਯੰਤਰਿਤ ਕੀਤਾ। ਇਸ ਦੇ ਅਨੁਸਾਰ, ਕਮਿਸ਼ਨ ਨੇ ਡੰਪਰ ਟਰੱਕ ਯੂਨੀਅਨ ਅਤੇ ਡੰਪਰ ਟਰੱਕ ਯੂਨੀਅਨ ਦੇ ਤਤਕਾਲੀ ਚੇਅਰਮੈਨ ਸ਼੍ਰੀ ਕੁੰਵਰ ਰਾਜ ਸਿੰਘ  ਨੂੰ ਐਕਟ ਦੀ ਧਾਰਾ 3 ਦੇ ਉਪਬੰਧਾਂ ਦੇ ਉਲਟ ਅਜਿਹੇ ਅਮਲਾਂ ਵਿੱਚ ਸ਼ਾਮਲ ਹੋਣ ਤੋਂ ਰੋਕਣ ਅਤੇ ਕੰਮ ਬੰਦ ਕਰਨ ਦੇ ਨਿਰਦੇਸ਼ ਦਿੱਤੇ ਹਨ।
2019 ਦੇ ਕੇਸ ਨੰਬਰ 31 ਵਿੱਚ ਆਰਡਰ ਦੀ ਇੱਕ ਕਾਪੀ ਸੀਸੀਆਈ ਦੀ ਵੈੱਬਸਾਈਟ 'ਤੇ ਹੇਠਾਂ ਦਿੱਤੇ ਲਿੰਕ 'ਤੇ ਉਪਲਬਧ ਹੈ:
https://www.cci.gov.in/sites/default/files/31-of-2019.pdf
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਓਡੀਸ਼ਾ ਦੇ ਲੋਕਾਂ ਨੂੰ ਰਾਜਾ ਪਰਬ ਦੀਆਂ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਰਾਜਾ ਪਰਬ ਦੇ ਪਾਵਨ ਅਵਸਰ ‘ਤੇ ਓਡੀਸ਼ਾ ਦੇ ਲੋਕਾਂ ਨੂੰ ਵਧਾਈਆਂ ਦਿੱਤੀਆਂ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ ਹੈ, “ਰਾਜਾ ਪਰਬ ਦੇ ਪਾਵਨ ਅਵਸਰ ‘ਤੇ ਸ਼ੁਭਕਾਮਨਾਵਾਂ। ਮੈਂ ਸਭ ਦੀ ਚੰਗੀ ਸਿਹਤ ਅਤੇ ਤੰਦਰੁਸਤੀ ਦੇ ਲਈ ਪ੍ਰਾਰਥਨਾ ਕਰਦਾ ਹਾਂ।”
ਰਾਸ਼ਟਰਪਤੀ ਸਕੱਤਰੇਤ
ਜਦੋਂ ਪੂਰੀ ਦੁਨੀਆ ਫੌਜੀ ਦਬਦਬੇ ਲਈ ਪੁਲਾੜ ਦਾ ਇਸਤੇਮਾਲ ਕਰ ਰਹੀ ਸੀ, ਤਦ ਡਾ. ਸਾਰਾਭਾਈ ਨੇ ਸੋਚਿਆ ਕਿ ਤੇਜ਼ੀ ਨਾਲ ਵਿਕਾਸ ਲਈ ਪੁਲਾੜ ਟੈਕਨੋਲੋਜੀ ਭਾਰਤ ਲਈ ਢੁਕਵਾਂ ਮੰਚ ਹੈ: ਰਾਸ਼ਟਰਪਤੀ ਕੋਵਿੰਦ
ਰਾਸ਼ਟਰਪਤੀ ਨੇ ਵਿਕਰਮ ਸਾਰਾਭਾਈ ਦੇ ਜਨਮ ਸ਼ਤਾਬਦੀ ਦੇ ਸਮਾਪਨ ਸਮਾਰੋਹ ਨੂੰ ਵੀਡੀਓ ਸੰਦੇਸ਼ ਜ਼ਰੀਏ ਸੰਬੋਧਨ ਕੀਤਾ
ਰਾਸ਼ਟਰਪਤੀ ਸ੍ਰੀ ਰਾਮ ਨਾਥ ਕੋਵਿੰਦ ਨੇ ਕਿਹਾ ਕਿ ਜਦੋਂ ਪੂਰੀ ਦੁਨੀਆ ਫੌਜੀ ਦਬਦਬੇ ਲਈ ਪੁਲਾੜ ਦਾ ਇਸਤੇਮਾਲ ਕਰ ਰਹੀ ਸੀ, ਤਦ ਡਾ. ਸਾਰਾਭਾਈ ਨੇ ਸੋਚਿਆ ਕਿ ਆਪਣੇ ਵਿਸ਼ਾਲ ਆਕਾਰ ਤੇ ਵਿਭਿੰਨਤਾ ਦੇ ਕਾਰਨ ਭਾਰਤ ਦੇ ਲਈ ਪੁਲਾੜ ਟੈਕਨੋਲੋਜੀ ਤੇਜ਼ੀ ਨਾਲ ਵਿਕਾਸ ਦੇ ਲਈ ਢੁਕਵਾਂ ਮੰਚ ਹੈ। ਉਨ੍ਹਾਂ ਨੇ ਪੁਲਾੜ ਵਿਭਾਗ ਅਤੇ ਪ੍ਰਮਾਣੂ ਊਰਜਾ ਵਿਭਾਗ ਦੁਆਰਾ ਅੱਜ  ਨੂੰ ਆਯੋਜਿਤ ਕੀਤੇ ਜਾ ਰਹੇ ਡਾ. ਵਿਕਰਮ ਸਾਰਾਭਾਈ ਦੇ ਜਨਮ ਸ਼ਤਾਬਦੀ ਸਮਾਰੋਹ ਦੇ ਸਮਾਪਨ ਪ੍ਰੋਗਰਾਮ ਨੂੰ ਇੱਕ ਵੀਡੀਓ ਸੰਦੇਸ਼ ਜ਼ਰੀਏ ਸੰਬੋਧਤ ਕੀਤਾ।
ਡਾ. ਵਿਕਰਮ ਸਾਰਾਭਾਈ ਨੂੰ ਯਾਤ ਕਰਦੇ ਹੋਏ, ਰਾਸ਼ਟਰਪਤੀ ਨੇ ਕਿਹਾ ਕਿ ਕੁਝ ਲੋਕ ਅਜਿਹੇ ਹੁੰਦੇ ਹਨ, ਜਿਨ੍ਹਾਂ ਦਾ ਜੀਵਨ ਤੇ ਕੰਮ ਸਾਡਾ ਉਤਸਾਹ ਵਧਾਉਂਦਾ ਹੈ। ‘ਭਾਰਤੀ ਪੁਲਾੜ ਪ੍ਰੋਗਰਾਮ ਦੇ ਪਿਤਾਮਾ’ ਡਾ. ਵਿਕਰਮ ਸਾਰਾਭਾਈ ਉਨ੍ਹਾਂ ਵਿੱਚੋਂ ਇੱਕ ਹਨ। ਉਹ ਇੱਕ ਵਿਲੱਖਣ ਆਕਰਸ਼ਣ ਤੇ ਨਿਮਰਤਾ ਨਾਲ ਭਰਪੂਰ ਵਿਅਕਤੀ ਸਨ, ਜਿਨ੍ਹਾਂ ਨੇ ਵੱਡੀਆਂ ਉਪਲਬਧੀਆਂ ਹਾਸਲ ਕੀਤੀਆਂ। ਉਹ ਇੱਕ ਵਿਸ਼ਵਪੱਧਰੀ ਵਿਗਿਆਨੀ, ਨੀਤੀ–ਨਿਰਮਾਤਾ ਤੇ ਇੱਕ ਸੰਸਥਾਨ ਦੇ ਨਿਰਮਾਤਾ ਸਨ ਜੋ ਇੱਕ ਦੁਰਲੱਭ ਸੰਯੋਜਨ ਹੈ। ਉਨ੍ਹਾਂ ਨੇ ਬਹੁਤ ਘੱਟ ਸਮੇਂ ਵਿੱਚ ਇਹ ਸਭ ਹਾਸਲ ਕਰ ਲਿਆ ਸੀ ਜਿਵੇਂ ਕਿ ਉਨ੍ਹਾਂ ਨੂੰ ਪਤਾ ਸੀ ਕਿ ਉਨ੍ਹਾਂ ਦਾ ਅੰਤ ਨਿਕਟ ਹੈ। ਅਗਰ ਉਹ ਲੰਬੇ ਸਮੇਂ ਲਈ ਦੇਸ਼ ਦੀ ਸੇਵਾ ਕਰ ਸਕਦੇ ਤਾਂ ਭਾਰਤ ਦਾ ਪੁਲਾੜ ਵਿਗਿਆਨ ਉੱਥੋਂ ਤੱਕ ਪਹੁੰਚ ਜਾਂਦਾ ਕਿ ਸਾਨੂੰ ਹੈਰਾਨੀ ਹੁੰਦੀ।
ਰਾਸ਼ਟਰਪਤੀ ਨੇ ਕਿਹਾ ਕਿ ਇੱਕ ਵਿਗਿਆਨੀ ਵਜੋਂ ਡਾ. ਸਾਰਾਭਾਈ ਕਦੇ ਵੀ ਕੇਵਲ ਟਿੱਪਣੀਆਂ ਨਾਲ ਸੰਤੁਸ਼ਟ ਨਹੀਂ ਹੁੰਦੇ ਸਨ। ਉਨ੍ਹਾਂ ਨੇ ਹਮੇਸ਼ਾ ਅੰਤਰ–ਗ੍ਰਹਿ ਪੁਲਾੜ ਦੀ ਪ੍ਰਕਿਰਤੀ ਨੂੰ ਬਿਹਤਰ ਸਮਝ ਦੇ ਲਈ ਪ੍ਰਯੋਗਾਤਮਕ ਅੰਕੜਿਆਂ ਦੇ ਪਹਿਲੂਆਂ ‘ਤੇ ਧਿਆਨ ਦਿੱਤਾ। 1947 ਅਤੇ 1971 ਦੇ ਦਰਮਿਆਨ ਰਾਸ਼ਟਰੀ ਅਤੇ ਅੰਤਰਰਾਸ਼ਟਰੀ ਵਿਗਿਆਨ ਪੱਤ੍ਰਿਕਾਵਾਂ ਵਿੱਚ ਉਨ੍ਹਾਂ ਦੇ 85 ਖੋਜ ਪੱਤਰ ਪ੍ਰਕਾਸ਼ਿਤ ਹੋਏ।
ਰਾਸ਼ਟਰਪਤੀ ਨੇ ਕਿਹਾ ਕਿ ਡਾ. ਸਾਰਾਭਾਈ ਇੱਕ ਬੇਹੱਦ ਵਿਵਹਾਰਕ ਵਿਅਕਤੀ ਸਨ। ਉਨ੍ਹਾਂ ਨੇ ਭਾਰਤ ਦੇ ਪੁਲਾੜ ਪ੍ਰੋਗਰਾਮ ਨੂੰ ਕਦੇ ਹੋਰ ਦੇਸ਼ਾਂ ਦੇ ਪੁਲਾੜ–ਪ੍ਰੋਗਰਾਮਾਂ ਦੀਆਂ ਲੀਹਾਂ ਉੱਤੇ ਨਹੀਂ ਚਲਾਇਆ। ਇੰਕਰੀਮੈਂਟਲ ਮੋਡ ਦੀ ਥਾਂ ਉਹ ਸਦਾ ਵੱਡੀਆਂ ਛਲਾਂਗਾਂ ਲਾਉਣ ਨੂੰ ਤਰਜੀਹ ਦਿੰਦੇ ਸਨ। ਉਨ੍ਹਾਂ ਨੂੰ ਭਰੋਸਾ ਸੀ ਕਿ ਭਾਰਤ ਜਿਹਾ ਵਿਕਾਸਸ਼ੀਲ ਦੇਸ਼ ਸਿੱਧਾ ਸੈਟੇਲਾਈਟ ਸੰਚਾਰ ਵਿੱਚ ਕੁੱਦ ਪਵੇਗਾ। ਉਹ ਰਾਸ਼ਟਰੀ ਵਿਕਾਸ ਲਈ ਇੱਕ ਸੈਟੇਲਾਈਟ ਪ੍ਰਣਾਲੀ ਦੇ ਫ਼ਾਇਦੇ ਪ੍ਰਦਰਸ਼ਿਤ ਕਰਨਾ ਚਾਹੁੰਦੇ ਸਨ। ਅੱਜ ਅਸੀਂ ਉਨ੍ਹਾਂ ਦੇ ਸੁਪਨੇ ਦੇ ਮਹੱਤਵ ਨੂੰ ਮਹਿਸੂਸ ਕਰਦੇ ਹਾਂ ਜਦੋਂ ਕੋਵਿਡ–19 ਮਹਾਮਾਰੀ ਵੀ ਸਾਡੀ ਸਕੂਲੀ ਸਿੱਖਿਆ ਵਿੱਚ ਵਿਘਨ ਨਹੀਂ ਪਾ ਸਕੀ, ਜੋ ਰਿਮੋਟ ਲਰਨਿੰਗ ਮੋਡ ਵਿੱਚ ਜਾਰੀ ਹੈ।
ਰਾਸ਼ਟਰਪਤੀ ਨੇ ਕਿਹਾ ਕਿ ਸਰਕਾਰ ਨੇ ਡਾ. ਸਾਰਾਭਾਈ ਦੇ ਜਨਮ–ਸ਼ਤਾਬਦੀ ਵਰ੍ਹੇ ਦੌਰਾਨ ਪੁਲਾੜ ਖੇਤਰ ਵਿੱਚ ਸੁਧਾਰਾਂ ਦਾ ਐਲਾਨ ਕਰ ਕੇ ਇਸ ਉੱਘੇ ਵਿਗਿਆਨੀ ਨੂੰ ਸੱਚੀ ਸ਼ਰਧਾਂਜਲੀ ਭੇਟ ਕੀਤੀ ਹੈ। ਡਾ. ਸਾਰਾਭਾਈ ਦਾ ਪ੍ਰਸਿੱਧ ਕਥਨ ਹੈ,‘ਮਨੁੱਖ ਤੇ ਸਮਾਜ ਦੀਆਂ ਅਸਲ ਸਮੱਸਿਆਵਾਂ ਹੱਲ ਕਰਨ ਦੇ ਲਈ ਉੱਨਤ ਟੈਕਨੋਲੋਜੀਆਂ ਦੀ ਵਰਤੋਂ ਕਰਦੇ ਹੋਏ ਸਾਨੂੰ ਹਰ ਹਾਲਤ ’ਚ ਕਿਸੇ ਤੋਂ ਪਿੱਛੇ ਨਹੀਂ ਰਹਿਣਾ ਚਾਹੀਦਾ।’ ਰਾਸ਼ਟਰਪਤੀ ਨੇ ਇਹ ਵੀ ਕਿਹਾ ਕਿ ਜਦੋਂ ਭਾਰਤ ਆਤਮਨਿਰਭਰ ਬਣਨ ਦਾ ਯਤਨ ਕਰ ਰਿਹਾ ਹੈ, ਅਸੀਂ ਉਨ੍ਹਾਂ ਦੇ ਇਸ ਕਥਨ ਦੇ ਮਹੱਤਵ ਨੂੰ ਮਹਿਸੂਸ ਕਰਦੇ ਹਾਂ।
ਰਾਸ਼ਟਰਪਤੀ ਦਾ ਭਾਸ਼ਣ ਵੇਖਣ ਲਈ ਇੱਥੇ ਕਲਿੱਕ ਕਰੋ
https://static.pib.gov.in/WriteReadData/userfiles/Vikram%20Sarabhai-ISRO-%20Sept%2025%20.pdf
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਪ੍ਰਥਮ ਜਨਜਾਤੀਯ ਖੇਲ ਮਹੋਤਸਵ ਪਹਿਲ ਦੀ ਸ਼ਲਾਘਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਕਲਿੰਗ ਸਮਾਜਿਕ ਵਿਗਿਆਨ ਸੰਸਥਾਨ, ਭੁਬਨੇਸ਼ਵਰ ਵਿੱਚ ਪਹਿਲੇ ਜਨਜਾਤੀਯ ਖੇਲ ਮਹੋਤਸਵ ਦੇ ਆਯੋਜਨ ‘ਤੇ ਪ੍ਰਸੰਨਤਾ ਵਿਅਕਤ ਕੀਤੀ ਹੈ।
ਪ੍ਰਧਾਨ ਮੰਤਰੀ ਨੇ ਇਨ੍ਹਾਂ ਖੇਡਾਂ ਨੂੰ ਇੱਕ ਬੜੀ ਸ਼ੁਰੂਆਤ ਦੱਸਿਆ ਅਤੇ ਦੇਸ਼ ਦੇ ਲਈ ਗੌਰਵ ਲਿਆਉਣ ਵਿੱਚ ਜਨਜਾਤੀਯ ਖਿਡਾਰੀਆਂ ਦੀ ਭੂਮਿਕਾ ਨੂੰ ਸਵੀਕਾਰ ਕੀਤਾ।
ਅੰਮ੍ਰਿਤ ਮਹੋਤਸਵ ਦੇ ਇੱਕ ਟਵੀਟ ਦਾ ਪ੍ਰਧਾਨ ਮੰਤਰੀ ਨੇ ਉੱਤਰ ਦਿੱਤਾ:
‘‘ਸਾਡੇ ਖੇਲ ਜਗਤ ਵਿੱਚ ਇੱਕ ਬੜੀ ਸ਼ੁਰੂਆਤ! ਆਲਮੀ ਮੁਕਾਬਲਿਆਂ ਵਿੱਚ ਭਾਰਤ ਨੂੰ ਪਹਿਚਾਣ ਦਿਵਾਉਣ ਵਿੱਚ ਜਨਜਾਤੀਯ ਖਿਡਾਰੀਆਂ ਦੀ ਬੜੀ ਭੂਮਿਕਾ ਰਹੀ ਹੈ। ਐਸੇ ਪ੍ਰਯਾਸਾਂ ਨਾਲ ਦੇਸ਼ ਨੂੰ ਇਸ ਸਮੁਦਾਇ ਤੋਂ ਨਵੇਂ-ਨਵੇਂ ਟੈਲੰਟ ਮਿਲਣਗੇ।’’
ਰੱਖਿਆ ਮੰਤਰਾਲਾ
ਆਈ.ਐਨ.ਐਸ ਤਬਰ ਨੇ ਇਤਾਲਵੀ ਨੌਸੇਨਾ ਦੇ ਨਾਲ ਇਟਲੀ ਦੇ ਨੇਪਲਸ ਦੇ ਕਰੀਬ ਕੀਤਾ ਅਭਿਆਸ
ਮੈਡੀਟੇਰੀਅਨ ਸਾਗਰ ਲਈ ਚੱਲ ਰਹੀ ਨਿਯੁਕਤੀ ਦੇ ਅਨੁਸਾਰ ਆਈ.ਐਨ.ਐਸ. ਤਬਰ ਤਾਰੀਖ਼ 3 ਜੁਲਾਈ 2021 ਨੂੰ ਨੇਪਲਸ, ਇਟਲੀ ਦੇ ਬੰਦਰਗਾਹ ਵਿੱਚ ਦਾਖਿਲ ਹੋਇਆ। ਇਸ ਜ਼ਹਾਜ ਦਾ ਇਟਲੀ ਦੀ ਨੌਸੇਨਾ ਨੇ ਗਰਮਜੋਸ਼ੀ ਨਾਲ ਸਵਾਗਤ ਕੀਤਾ। ਬੰਦਰਗਾਹ ਵਿੱਚ ਆਪਣੇ ਪ੍ਰਵਾਸ ਦੇ ਦੌਰਾਨ ਕਮਾਂਡਿੰਗ ਅਫਸਰ ਕੈਪਟਨ ਮਹੇਸ਼ ਮੰਗੀਪੁਡੀ ਨੇ ਪ੍ਰੀਫੇਕਟ ਆਫ ਨੇਪਲਸ ਅਥਾਰਿਟੀ, ਖੇਤਰੀ ਇਤਾਲਵੀ ਨੌਸੇਨਾ ਹੈੱਡਕੁਆਟਰ ਅਤੇ ਕੋਸਟਗਾਰਡ ਹੈੱਡਕੁਆਟਰ ’ਚ ਸੀਨੀਅਰ ਅਧਿਕਾਰੀਆਂ ਨਾਲ ਮੁਲਾਕਾਤ ਕੀਤੀ।
ਬੰਦਰਗਾਹ ਤੋਂ ਵਾਪਿਸ ਆਉਣ ਤੇ ਇਸ ਪੋਤ ਨੇ ਤਾਰੀਖ਼ 04 ਅਤੇ 05 ਜੁਲਾਈ 2021 ਨੂੰ ਇਟਲੀ ਦੀ ਨੌਸੇਨਾ ਦੇ ਇੱਕ ਅਡਵਾਂਸ ਫ੍ਰੀਗੇਟ, ਆਈ.ਟੀ.ਐਸ. ਐਂਟੀਨਿਯੋ ਮਾਰਸੇਗਲਿਆ  ਦੇ ਨਾਲ ਇੱਕ ਸਮੁੰਦਰੀ ਸਾਂਝਾ ਅਭਿਆਸ ਵੀ ਕੀਤਾ। ਇਸ ਅਭਿਆਸ ਵਿੱਚ ਰਾਤ ਅਤੇ ਦਿਨ ਵਿੱਚ ਏਅਰ ਡਿਫੈਂਸ ਪ੍ਰਕਰਿਆਵਾਂ, ਸਮੁੰਦਰੀ ਭਰਪਾਈ , ਸੰਚਾਰ ਅਭਿਆਸ ਅਤੇ ਕਰਾਸ ਡੇਕ ਹੇਲਾਂ ਅਭਿਆਨਾਂ ਸਮੇਤ ਨੌਸੈਨਿਕ ਅਭਿਆਨਾਂ ਦੀ ਇੱਕ ਵੱਡੀ ਲੜੀ ਸ਼ਾਮਿਲ ਸੀ। ਇਹ ਅਭਿਆਸ ਆਪਸੀ ਰੂਪ ਨਾਲ ਆਂਤਰਿਕ ਸੰਚਾਲਨਸ਼ੀਲਤਾ ਵਧਾਉਣ ਅਤੇ ਸਮੁੰਦਰੀ ਖ਼ਤਰਿਆਂ ਦੇ ਖਿਲਾਫ ਸੰਯੁਕਤ ਅਭਿਆਨਾਂ ਨੂੰ ਮਜਬੂਤ ਕਰਨ ਦੀ ਦਿਸ਼ਾ ਵਿੱਚ ਲਾਹੇਵੰਦ ਸੀ ।
ਨੌਸੇਨਾ ਦੀ ਰਿਵਾਇਤ ਅਨੁਸਾਰ ਦੋਨਾਂ ਜਹਾਜਾਂ ਵਲੋਂ ਸਟੀਮ ਪਾਸਟ ਦੇ ਨਾਲ ਇਹ ਅਭਿਆਸ ਸਮਾਪਤ ਹੋਇਆ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਦੀ ਇਥੋਪੀਆ ਗਣਰਾਜ ਦੇ ਪ੍ਰਧਾਨ ਮੰਤਰੀ ਨਾਲ ਬੈਠਕ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ 24 ਅਗਸਤ 2023 ਨੂੰ ਜੋਹਾਨਸਬਰਗ ਵਿੱਚ 15ਵੇਂ ਬ੍ਰਿਕਸ ਸਮਿਟ ਦੇ ਮੌਕੇ ‘ਤੇ ਇਥੋਪੀਆ ਗਣਰਾਜ ਦੇ ਪ੍ਰਧਾਨ ਮੰਤਰੀ, ਮਹਾਮਹਿਮ ਡਾ. ਅਬੀਯ ਅਹਿਮਦ ਅਲੀ  ਨਾਲ ਮੁਲਾਕਾਤ ਕੀਤੀ।
ਦੋਹਾਂ ਲੀਡਰਾਂ ਨੇ ਵਿਕਾਸ ਵਿੱਚ ਸਾਂਝੇਦਾਰੀ ਅਤੇ ਸਮਰੱਥਾ ਨਿਰਮਾਣ, ਵਪਾਰ ਅਤੇ ਨਿਵੇਸ਼, ਰੱਖਿਆ ਸਹਿਯੋਗ, ਆਈਸੀਟੀ, ਖੇਤੀਬਾੜੀ, ਨੌਜਵਾਨਾਂ ਦੇ ਕੌਸ਼ਲ ਅਤੇ ਦੋਹਾਂ ਦੇਸ਼ਾਂ ਦੇ ਲੋਕਾਂ ਦੇ ਦਰਮਿਆਨ ਪਰਸਪਰ ਸਬੰਧਾਂ  ਸਹਿਤ ਪ੍ਰਮੁੱਖ ਖੇਤਰਾਂ ‘ਤੇ ਸਾਰਥਕ ਚਰਚਾ ਕੀਤੀ। ਉਨ੍ਹਾਂ ਨੇ ਮਹੱਤਵਪੂਰਨ ਖੇਤਰੀ ਅਤੇ ਆਲਮੀ ਮੁੱਦਿਆਂ ‘ਤੇ ਭੀ ਵਿਚਾਰਾਂ ਦਾ ਅਦਾਨ-ਪ੍ਰਦਾਨ ਕੀਤਾ।
ਪ੍ਰਧਾਨ ਮੰਤਰੀ ਨੇ ਬ੍ਰਿਕਸ  ਵਿੱਚ ਇਥੋਪੀਆ ਦੀ ਸਦੱਸਤਾ  ਦੇ ਲਈ ਪ੍ਰਧਾਨ ਮੰਤਰੀ ਅਬੀਯ ਅਹਿਮਦ ਨੂੰ ਵਧਾਈਆਂ ਦਿੱਤੀਆਂ। ਉਨ੍ਹਾਂ ਨੇ ‘ਵੌਇਸ ਆਵ੍ ਗਲੋਬਲ ਸਾਊਥ ਸਮਿਟ’  ਵਿੱਚ ਹਿੱਸਾ ਲੈਣ ਦੇ ਲਈ ਪ੍ਰਧਾਨ ਮੰਤਰੀ ਅਬੀਯ ਅਹਿਮਦ ਦੀ ਸ਼ਲਾਘਾ ਕੀਤੀ।
ਪ੍ਰਧਾਨ ਮੰਤਰੀ ਅਬੀਯ ਅਹਿਮਦ ਨੇ ਇਥੋਪੀਆ ਨੂੰ ਬ੍ਰਿਕਸ ਪਰਿਵਾਰ  ਵਿੱਚ ਸ਼ਾਮਲ ਕਰਨ ਲਈ ਭਾਰਤ ਦੇ ਸਮਰਥਨ ਵਾਸਤੇ ਪ੍ਰਧਾਨ ਮੰਤਰੀ ਦਾ ਧੰਨਵਾਦ ਕੀਤਾ। ਉਨ੍ਹਾਂ ਨੇ ਚੰਦਰਯਾਨ ਮਿਸ਼ਨ ਦੀ ਸਫ਼ਲਤਾ ‘ਤੇ ਪ੍ਰਧਾਨ ਮੰਤਰੀ ਨੂੰ ਵਧਾਈਆਂ ਦਿੱਤੀਆਂ ਅਤੇ ਇਸ ਨੂੰ ਇਥੋਪੀਆ ਅਤੇ ਦੱਖਣੀ ਦੁਨੀਆ ਦੇ ਦੇਸ਼ਾਂ  ਦੇ ਲਈ ਮਾਣ ਅਤੇ ਪ੍ਰੇਰਣਾ ਦਾ ਪਲ ਦੱਸਿਆ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਰਤਨੀਪੋਰਾ ਲਈ ਰੇਲ ਕਨੈਕਟੀਵਿਟੀ ਦੀ ਸ਼ਲਾਘਾ ਕੀਤੀ
ਰੇਲ ਮੰਤਰਾਲੇ ਨੇ ਟਵੀਟ ਕੀਤਾ ਹੈ ਕਿ ਅਵੰਤੀਪੋਰਾ ਅਤੇ ਕਾਕਾਪੋਰਾ ਦਰਮਿਆਨ ਰਤਨੀਪੋਰਾ ਹਾਲਟ ਦੀ ਲੰਬੇ ਸਮੇਂ ਤੋਂ ਚੱਲ ਰਹੀ ਮੰਗ ਆਖਰਕਾਰ ਪੂਰੀ ਹੋ ਗਈ ਹੈ। ਇਹ ਰੇਲ-ਸਟਾਪ, ਪਹੁੰਚਯੋਗ ਆਵਾਜਾਈ ਦੇ ਨਾਲ ਖੇਤਰ ਵਿੱਚ ਗਤੀਸ਼ੀਲਤਾ ਨੂੰ ਅਸਾਨ ਬਣਾ ਦੇਵੇਗਾ।
ਰੇਲ ਮੰਤਰਾਲੇ ਦੇ ਟਵੀਟ ਦਾ ਜਵਾਬ ਦਿੰਦਿਆਂ ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
‘‘ਜੰਮੂ ਅਤੇ ਕਸ਼ਮੀਰ ਵਿੱਚ ਟਰਾਂਸਪੋਰਟ ਕਨੈਕਟੀਵਿਟੀ ਨੂੰ ਮਜ਼ਬੂਤ ਕਰਨ ਦੇ ਲਿਹਾਜ਼ ਨਾਲ ਇਹ ਚੰਗੀ ਖ਼ਬਰ ਹੈ।’’
ਰੱਖਿਆ ਮੰਤਰਾਲਾ
ਭਾਰਤ-ਕਜ਼ਾਕਿਸਤਾਨ ਸਾਂਝਾ ਸਿਖਲਾਈ ਅਭਿਆਸ 30 ਅਗਸਤ 2021 ਨੂੰ ਸ਼ੁਰੂ ਹੋਵੇਗਾ
ਸੈਨਿਕ ਕੂਟਨੀਤੀ ਦੇ ਹਿੱਸੇ ਵਜੋਂ ਅਤੇ ਕਜ਼ਾਕਿਸਤਾਨ ਨਾਲ ਵਧ ਰਹੇ ਰਣਨੀਤਕ ਸੰਬੰਧਾਂ ਨੂੰ ਮਜ਼ਬੂਤ ਕਰਨ ਲਈ, ਭਾਰਤ-ਕਜ਼ਾਕਿਸਤਾਨ ਸਾਂਝਾ ਸਿਖਲਾਈ ਅਭਿਆਸ, "ਕਾਜ਼ਿੰਦ -21" ਦਾ 5 ਵਾਂ ਸੰਸਕਰਣ 30 ਅਗਸਤ ਤੋਂ 11 ਸਤੰਬਰ 2021 ਤੱਕ ਕਜ਼ਾਕਿਸਤਾਨ ਦੇ ਟ੍ਰੇਨਿੰਗ ਨੋਡ, ਆਇਸ਼ਾ ਬੀਬੀ ਵਿਖੇ ਆਯੋਜਿਤ ਕੀਤਾ ਜਾਵੇਗਾ। ਇਹ ਅਭਿਆਸ ਦੋਵਾਂ ਸੇਨਾਵਾਂ ਵਿਚਾਲੇ ਸਾਂਝੀ ਸਿਖਲਾਈ ਹੈ, ਜੋ ਭਾਰਤ ਅਤੇ ਕਜ਼ਾਕਿਸਤਾਨ ਦੇ ਵਿਚਕਾਰ ਦੁਵੱਲੇ ਸਬੰਧਾਂ ਨੂੰ ਹੁਲਾਰਾ ਦੇਵੇਗੀ।
ਬਿਹਾਰ ਰੈਜੀਮੈਂਟ ਦੀ ਇੱਕ ਬਟਾਲੀਅਨ ਦੀ ਨੁਮਾਇੰਦਗੀ ਵਾਲੇ ਭਾਰਤੀ ਫੌਜ ਦੇ ਦਲ, ਜਿਸ ਵਿੱਚ ਕੁੱਲ 90 ਕਰਮਚਾਰੀ ਸ਼ਾਮਲ ਹਨ, ਦੀ ਅਗਵਾਈ ਦਲ ਦਾ ਕਮਾਂਡਰ ਕਰੇਗਾ। ਕਜ਼ਾਕਿਸਤਾਨ ਫੌਜ ਦੀ ਨੁਮਾਇੰਦਗੀ ਇੱਕ ਕੰਪਨੀ ਸਮੂਹ ਵੱਲੋਂ ਕੀਤੀ ਜਾਵੇਗੀ।
ਇਹ ਅਭਿਆਸ ਸੰਯੁਕਤ ਰਾਸ਼ਟਰ ਦੇ ਆਦੇਸ਼ ਅਧੀਨ ਪਹਾੜੀ, ਪੇਂਡੂ ਦ੍ਰਿਸ਼ਾਂ ਵਿੱਚ ਉਗਰਵਾਦ ਵਿਰੋਧੀ/ ਅੱਤਵਾਦ ਵਿਰੋਧੀ ਕਾਰਵਾਈ ਲਈ ਸਿਖਲਾਈ ਦੇਣ ਲਈ ਭਾਰਤ ਅਤੇ ਕਜ਼ਾਕਿਸਤਾਨ ਦੀਆਂ ਹਥਿਆਰਬੰਦ ਫੌਜਾਂ ਨੂੰ ਇੱਕ ਮੌਕਾ ਪ੍ਰਦਾਨ ਕਰੇਗਾ। ਸਾਂਝੇ ਅਭਿਆਸ ਦੇ ਦਾਇਰੇ ਵਿੱਚ ਸੱਬ ਯੂਨਿਟ ਪੱਧਰ ਤੇ ਅੱਤਵਾਦ ਵਿਰੋਧੀ ਵਾਤਾਵਰਨ ਵਿੱਚ ਪੇਸ਼ੇਵਰਾਨਾ ਆਦਾਨ-ਪ੍ਰਦਾਨ, ਯੋਜਨਾਬੰਦੀ ਅਤੇ ਅਪਰੇਸ਼ਨਾਂ ਦਾ ਸੰਚਾਲਨ ਅਤੇ ਹਥਿਆਰਾਂ ਦੇ ਹੁਨਰਾਂ ਦੇ ਤਜਰਬਿਆਂ, ਉਗਰਵਾਦ ਵਿਰੋਧੀ/ ਅੱਤਵਾਦ ਵਿਰੋਧੀ ਕਾਰਵਾਈਆਂ ਦੇ ਤਜ਼ਰਬਿਆਂ ਨੂੰ ਸਾਂਝਾ ਕਰਨਾ ਹੈ। ਇਹ ਅਭਿਆਸ 48 ਘੰਟਿਆਂ ਦੇ ਲੰਬੇ ਪ੍ਰਮਾਣਿਤ ਅਭਿਆਸ ਦੇ ਬਾਅਦ ਸਮਾਪਤ ਹੋਵੇਗਾ ਜਿਸ ਵਿੱਚ ਇੱਕ ਅਰਧ-ਪੇਂਡੂ ਲੁਕਣ-ਠਿਕਾਣੇ ਵਿੱਚ ਅੱਤਵਾਦੀਆਂ ਨੂੰ ਖਤਮ ਕਰਨ ਦਾ ਦ੍ਰਿਸ਼ ਸ਼ਾਮਲ ਹੋਵੇਗਾ।
ਇਹ ਅਭਿਆਸ ਆਪਸੀ ਵਿਸ਼ਵਾਸ, ਅੰਤਰ-ਕਾਰਜਸ਼ੀਲਤਾ ਨੂੰ ਮਜ਼ਬੂਤ ਕਰੇਗਾ ਅਤੇ ਭਾਰਤ ਅਤੇ ਕਜ਼ਾਕਿਸਤਾਨ ਦੀਆਂ ਹਥਿਆਰਬੰਦ ਫੌਜਾਂ ਵਿਚਾਲੇ ਸਰਬੋਤਮ ਅਭਿਆਸਾਂ ਦੀ ਸਾਂਝ ਨੂੰ ਸਮਰੱਥ ਬਣਾਏਗਾ।
---------------------
ਐਸਸੀ/ ਬੀਐਸਸੀ/ ਵੀਬੀਵਾਈ
(Visitor Counter : 154
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਮਹਿਲਾਵਾਂ ਲਈ ਭਵਿੱਖ ਨਿਧੀ ਦੇ ਤਹਿਤ ਰਕਮ ਵਧਾਈ
ਕਰਮਚਾਰੀ ਭਵਿੱਖ ਫੰਡ  ਯੋਜਨਾ, 1952 ਕਰਮਚਾਰੀ ਭਵਿੱਖ ਫੰਡ ਅਤੇ ਫੁਟਕਲ ਵਿਵਸਥਾਵਾਂ  ਐਕਟ, 1952 ਦੇ ਅਧੀਨ ਤਿਆਰ ਕੀਤੀਆਂ ਗਈਆਂ ਤਿੰਨ ਯੋਜਨਾਵਾਂ ਵਿੱਚੋਂ ਇੱਕ ਹੈ। ਈਪੀਐੱਫ ਸਕੀਮ, 1952 ਦਾ ਉਦੇਸ਼ ਕਰਮਚਾਰੀਆਂ ਨੂੰ ਸਮਾਜਿਕ ਸੁਰੱਖਿਆ ਪ੍ਰਦਾਨ ਕਰਨਾ ਹੈ, ਜਿਸ ਅਨੁਸਾਰ ਕਿਸੇ ਵੀ ਲਿੰਗ ਦਾ ਵਿਅਕਤੀ ਇੱਕ ਈਪੀਐੱਫ ਕਵਰ ਕੀਤੀ ਇਕਾਈ ਵਿੱਚ ਨੌਕਰੀ ਕਰਦਾ ਹੈ। ਈਪੀਐੱਫ ਸਕੀਮ, 1952 ਦੇ ਤਹਿਤ 15,000 ਰੁਪਏ ਤੱਕ ਦੀ ਮਹੀਨਾਵਾਰ ਤਨਖਾਹ ਲੈਣ ਵਾਲੇ ਕਿਸੇ ਵੀ ਕਵਰ ਕੀਤੇ ਅਦਾਰੇ ਦੇ ਕਰਮਚਾਰੀ ਨੂੰ ਕਾਨੂੰਨੀ ਤੌਰ 'ਤੇ ਫੰਡ ਵਿੱਚ ਸ਼ਾਮਲ ਹੋਣ ਅਤੇ ਤਨਖਾਹ ਦੇ 12% ਦਾ ਯੋਗਦਾਨ ਪਾਉਣ ਦੀ ਲੋੜ ਹੁੰਦੀ ਹੈ, ਜਿਸ ਵਿੱਚ ਮੁਢਲੀ ਤਨਖਾਹ, ਮਹਿੰਗਾਈ ਭੱਤਾ ਅਤੇ ਰਿਟੇਨਿੰਗ ਭੱਤਾ, ਜੇ ਕੋਈ ਹੋਵੇ, ਤਾਂ ਇਸ ਵਿੱਚ ਸ਼ਾਮਲ ਹੁੰਦਾ ਹੈ। ਰੋਜ਼ਗਾਰਦਾਤਾ ਨੂੰ ਵੀ ਤਨਖ਼ਾਹ ਦਾ 12% ਯੋਗਦਾਨ ਦੇਣਾ ਪੈਂਦਾ ਹੈ।
ਸਰਕਾਰ ਨੇ ਸਮਾਜਿਕ ਸੁਰੱਖਿਆ 'ਤੇ ਕੋਡ, 2020 ਲਾਗੂ ਕੀਤਾ ਹੈ, ਜੋ ਕਿ ਈਪੀਐੱਫ ਅਤੇ ਐੱਮਪੀ ਐਕਟ, 1952 ਸਮੇਤ 9 ਕਿਰਤ ਕਾਨੂੰਨਾਂ ਨੂੰ ਸ਼ਾਮਲ ਕਰਦਾ ਹੈ। ਕੋਡ ਦੇ ਉਪਬੰਧਾਂ ਦੇ ਅਨੁਸਾਰ, ਕੇਂਦਰ ਸਰਕਾਰ ਅਜਿਹੀ ਜਾਂਚ ਕਰਨ ਤੋਂ ਬਾਅਦ, ਜਿਵੇਂ ਕਿ ਉਹ ਢੁਕਵੀਂ ਸਮਝੇ, ਨੋਟੀਫਿਕੇਸ਼ਨ ਦੁਆਰਾ, ਕਰਮਚਾਰੀਆਂ ਦੇ ਯੋਗਦਾਨ ਦੀਆਂ ਦਰਾਂ ਅਤੇ ਉਸ ਮਿਆਦ ਨੂੰ ਨਿਰਧਾਰਤ ਕਰ ਸਕਦੀ ਹੈ, ਜਿਸ ਲਈ ਅਜਿਹੀਆਂ ਦਰਾਂ ਕਰਮਚਾਰੀ ਦੀ ਕਿਸੇ ਵੀ ਸ਼੍ਰੇਣੀ ਲਈ ਲਾਗੂ ਹੋਣਗੀਆਂ। ਕੋਡ ਦੀਆਂ ਉਕਤ ਧਾਰਾਵਾਂ ਅਜੇ ਲਾਗੂ ਨਹੀਂ ਹੋਈਆਂ ਹਨ।
ਇਹ ਜਾਣਕਾਰੀ ਕੇਂਦਰੀ ਕਿਰਤ ਅਤੇ ਰੋਜ਼ਗਾਰ ਰਾਜ ਮੰਤਰੀ ਸ਼੍ਰੀ ਰਾਮੇਸ਼ਵਰ ਤੇਲੀ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਇਹ ਜਾਣਕਾਰੀ ਦਿੱਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਇਟਲੀ ਦੇ ਪ੍ਰਧਾਨ ਮੰਤਰੀ ਮਾਰੀਓ ਦ੍ਰਾਗੀ ਦੇ ਕੋਵਿਡ-19 ਤੋਂ ਜਲਦੀ ਠੀਕ ਹੋਣ ਦੀ ਕਾਮਨਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਇਟਲੀ ਦੇ ਪ੍ਰਧਾਨ ਮੰਤਰੀ, ਮਾਰੀਓ ਦ੍ਰਾਗੀ ਦੇ ਕੋਵਿਡ-19 ਤੋਂ ਜਲਦੀ ਠੀਕ ਹੋਣ ਦੀ ਕਾਮਨਾ ਕੀਤੀ ਹੈ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
"ਮੈਂ ਆਪਣੇ ਪਿਆਰੇ ਦੋਸਤ ਇਟਲੀ ਦੇ ਪ੍ਰਧਾਨ ਮੰਤਰੀ ਮਾਰੀਓ ਦ੍ਰਾਗੀ ਦੇ ਕੋਵਿਡ-19 ਤੋਂ ਜਲਦੀ ਠੀਕ ਹੋਣ ਦੀ ਕਾਮਨਾ ਕਰਦਾ ਹਾਂ। @Palazzo_Chigi"
ਮਹਿਲਾ ਤੇ ਬਾਲ ਵਿਕਾਸ ਮੰਤਰਾਲਾ
ਆਂਗਨਵਾੜੀ ਕੇਂਦਰਾਂ ਵਿੱਚ ਸਬਜ਼ੀਆਂ ਉਗਾਉਣ ਦੀ ਯੋਜਨਾ ਹੈ
ਆਂਗਨਵਾੜੀ ਕੇਂਦਰਾਂ ਵਿੱਚ ਪੋਸ਼ਣ ਵਾਟਿਕਾਵਾਂ ਦੇ ਵਿਕਾਸ ਵਿੱਚ ਸਹਾਇਤਾ ਲਈ ਪੌਸ਼ਟਿਕ ਅਭਿਆਸਾਂ ਵਿੱਚ ਰਵਾਇਤੀ ਗਿਆਨ ਦਾ ਲਾਭ ਲੈਂਦਿਆਂ ਖੁਰਾਕ ਵਿਭਿੰਨਤਾ ਦੇ ਪਾੜੇ ਨੂੰ ਪੂਰਾ ਕਰਨ ਦੇ ਮੰਤਵ ਨਾਲ ਕਮਿਊਨਿਟੀ ਮੈਂਬਰਾਂ ਨੂੰ ਤਾਜ਼ੇ ਫਲ, ਸਬਜ਼ੀਆਂ ਅਤੇ ਮਹੱਤਵਪੂਰਨ ਜੜ੍ਹੀ-ਬੂਟੀਆਂ ਅਤੇ ਮੈਡੀਸਿਨਲ ਪੌਦਿਆਂ, ਜੋ ਚੰਗੇ ਪੋਸ਼ਣ ਲਈ ਬੁਨਿਆਦੀ ਹਨ, ਦੀ ਨਿਯਮਤ ਸਪਲਾਈ ਲਈ ਸਥਾਨਕ ਖੁਰਾਕੀ ਫਸਲਾਂ ਦੀ ਕਾਸ਼ਤ ਕਰਨ ਲਈ ਉਤਸ਼ਾਹਤ ਕਰਨ ਲਈ ਇੱਕ ਪ੍ਰੋਗਰਾਮ ਬਣਾਇਆ ਗਿਆ ਹੈ। ਆਊਟਰੀਚ ਯੋਜਨਾ ਦੇ ਹਿੱਸੇ ਵਜੋਂ ਮੌਸਮੀ ਅਤੇ ਸਤਹੀ ਸਬਜ਼ੀਆਂ ਦੇ ਬੀਜ ਆਂਗਨਵਾੜੀ ਕੇਂਦਰਾਂ ਨੂੰ ਵੰਡੇ ਗਏ ਹਨ।
ਇਹ ਜਾਣਕਾਰੀ ਕੇਂਦਰੀ ਮਹਿਲਾ ਅਤੇ ਬਾਲ ਵਿਕਾਸ ਮੰਤਰੀ, ਸ਼੍ਰੀਮਤੀ ਸਮ੍ਰਿਤੀ ਜੁਬਿਨ ਇਰਾਨੀ ਨੇ ਅੱਜ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਸੱਭਿਆਚਾਰ ਮੰਤਰਾਲਾ
ਪ੍ਰਧਾਨ ਮੰਤਰੀ 20 ਅਕਤੂਬਰ ਨੂੰ ਉੱਤਰ ਪ੍ਰਦੇਸ਼ ਦਾ ਦੌਰਾ ਕਰਨਗੇ ਅਤੇ ਕੁਸ਼ੀਨਗਰ ਅੰਤਰਰਾਸ਼ਟਰੀ ਹਵਾਈ ਅੱਡੇ ਦਾ ਉਦਘਾਟਨ ਕਰਨਗੇ
ਪ੍ਰਧਾਨ ਮੰਤਰੀ ਮਹਾਪਰਿਨਿਰਵਾਣ ਮੰਦਿਰ ਵਿੱਚ ਅਭਿਧੱਮ ਦਿਵਸ ਦੇ ਮੌਕੇ ਆਯੋਜਿਤ ਇੱਕ ਪ੍ਰੋਗਰਾਮ ਵਿੱਚ ਹਿੱਸਾ ਲੈਣਗੇ
ਪ੍ਰਧਾਨ ਮੰਤਰੀ ਰਾਜਕੀਯ ਮੈਡੀਕਲ ਕਾਲਜ, ਕੁਸ਼ੀਨਗਰ ਦਾ ਨੀਂਹ ਪੱਥਰ ਰੱਖਣਗੇ ਅਤੇ ਕੁਸ਼ੀਨਗਰ ਵਿੱਚ ਵਿਭਿੰਨ ਵਿਕਾਸ ਪ੍ਰੋਜੈਕਟਾਂ ਦਾ ਉਦਘਾਟਨ ਕਰਨਗੇ ਅਤੇ ਨੀਂਹ ਪੱਥਰ ਵੀ ਰੱਖਣਗੇ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 20 ਅਕਤੂਬਰ, 2021 ਨੂੰ ਉੱਤਰ ਪ੍ਰਦੇਸ਼ ਦਾ ਦੌਰਾ ਕਰਨਗੇ। ਸਵੇਰੇ ਕਰੀਬ 10 ਵਜੇ, ਪ੍ਰਧਾਨ ਮੰਤਰੀ ਕੁਸ਼ੀਨਗਰ ਅੰਤਰਰਾਸ਼ਟਰੀ ਹਵਾਈ ਅੱਡੇ ਦਾ ਉਦਘਾਟਨ ਕਰਨਗੇ। ਇਸ ਤੋਂ ਬਾਅਦ, ਸਵੇਰੇ ਤਕਰੀਬਨ 11:30 ਵਜੇ, ਉਹ ਮਹਾਪਰਿਨਿਰਵਾਣ ਮੰਦਿਰ ਵਿਖੇ ਅਭਿਧੱਮ ਦਿਵਸ ਦੇ ਮੌਕੇ ਆਯੋਜਿਤ ਇੱਕ ਸਮਾਗਮ ਵਿੱਚ ਹਿੱਸਾ ਲੈਣਗੇ। ਇਸ ਤੋਂ ਬਾਅਦ, ਦੁਪਹਿਰ ਤਕਰੀਬਨ 1:15 ਵਜੇ, ਪ੍ਰਧਾਨ ਮੰਤਰੀ ਕੁਸ਼ੀਨਗਰ ਵਿੱਚ ਵਿਭਿੰਨ ਵਿਕਾਸ ਪ੍ਰੋਜੈਕਟਾਂ ਦਾ ਉਦਘਾਟਨ ਕਰਨ ਅਤੇ ਨੀਂਹ ਪੱਥਰ ਰੱਖਣ ਲਈ ਇੱਕ ਜਨਤਕ ਸਮਾਗਮ ਵਿੱਚ ਸ਼ਾਮਲ ਹੋਣਗੇ।
ਕੁਸ਼ੀਨਗਰ ਅੰਤਰਰਾਸ਼ਟਰੀ ਹਵਾਈ ਅੱਡੇ ਦਾ ਉਦਘਾਟਨ
ਕੁਸ਼ੀਨਗਰ ਅੰਤਰਰਾਸ਼ਟਰੀ ਹਵਾਈ ਅੱਡੇ ਦਾ ਉਦਘਾਟਨ ਹਵਾਈ ਅੱਡੇ 'ਤੇ ਸ੍ਰੀਲੰਕਾ ਦੇ ਕੋਲੰਬੋ ਤੋਂ ਉਦਘਾਟਨੀ ਉਡਾਣ ਦੇ ਉਤਰਨ ਨਾਲ ਹੋਵੇਗਾ, ਜਿਸ ਵਿੱਚ ਬੁੱਧ ਦੇ ਪਵਿੱਤਰ ਅਵਸ਼ੇਸ਼ਾਂ ਨੂੰ ਪ੍ਰਦਰਸ਼ਨੀ ਲਈ ਲਿਆਉਣ ਵਾਲੀ 12 ਮੈਂਬਰੀ ਪਵਿੱਤਰ ਅਵਸ਼ੇਸ਼ ਟੀਮ ਸਮੇਤ ਸੌ ਤੋਂ ਵੱਧ ਬੋਧੀ ਭਿਕਸ਼ੂਆਂ ਅਤੇ ਪਤਵੰਤੇ ਸੱਜਣਾਂ ਦਾ ਸ੍ਰੀਲੰਕਾਈ ਪ੍ਰਤਿਨਿਧੀ ਮੰਡਲ ਆਵੇਗਾ। ਪ੍ਰਤਿਨਿਧੀ ਮੰਡਲ ਵਿੱਚ ਸ੍ਰੀਲੰਕਾ ਵਿੱਚ ਬੁੱਧ ਧਰਮ ਦੇ ਸਾਰੇ ਚਾਰ ਨਿਕਾਤਾਂ  ਯਾਨੀ ਅਸਗਿਰਿਯਾ, ਅਮਰਪੁਰਾ, ਰਾਮਨਯਾ, ਮਾਲਵੱਟਾ ਦੇ ਅਨੁਨਾਇਕਾਂ  ਦੇ ਨਾਲ-ਨਾਲ ਕੈਬਨਿਟ ਮੰਤਰੀ ਨਮਲ ਰਾਜਪਕਸ਼ੇ ਦੀ ਅਗਵਾਈ ਵਿੱਚ ਸ੍ਰੀਲੰਕਾ ਸਰਕਾਰ ਦੇ ਪੰਜ ਮੰਤਰੀ ਵੀ ਸ਼ਾਮਲ ਹੋਣਗੇ।
ਕੁਸ਼ੀਨਗਰ ਅੰਤਰਰਾਸ਼ਟਰੀ ਹਵਾਈ ਅੱਡਾ 260 ਕਰੋੜ ਰੁਪਏ ਦੀ ਅਨੁਮਾਨਿਤ ਲਾਗਤ ਨਾਲ ਬਣਾਇਆ ਗਿਆ ਹੈ। ਇਹ ਘਰੇਲੂ ਅਤੇ ਅੰਤਰਰਾਸ਼ਟਰੀ ਸ਼ਰਧਾਲੂਆਂ ਨੂੰ ਭਗਵਾਨ ਬੁੱਧ ਦੇ ਮਹਾਪਰਿਨਿਰਵਾਣ ਸਥਲ ਦੇ ਦਰਸ਼ਨ ਕਰਨ ਦੀ ਸੁਵਿਧਾ ਦੇਵੇਗਾ ਅਤੇ ਵਿਸ਼ਵ ਭਰ ਦੇ ਬੋਧੀ ਤੀਰਥ ਸਥਾਨਾਂ ਨੂੰ ਜੋੜਨ ਦਾ ਇੱਕ ਪ੍ਰਯਤਨ ਹੈ। ਇਹ ਹਵਾਈ ਅੱਡਾ ਉੱਤਰ ਪ੍ਰਦੇਸ਼ ਅਤੇ ਬਿਹਾਰ ਦੇ ਨੇੜਲੇ ਜ਼ਿਲ੍ਹਿਆਂ ਨੂੰ ਸੇਵਾਵਾਂ ਮੁਹੱਈਆ ਕਰੇਗਾ ਅਤੇ ਇਸ ਖੇਤਰ ਵਿੱਚ ਨਿਵੇਸ਼ ਅਤੇ ਰੋਜ਼ਗਾਰ ਦੇ ਅਵਸਰਾਂ ਨੂੰ ਵਧਾਉਣ ਵਿੱਚ ਇੱਕ ਮਹੱਤਵਪੂਰਨ ਕਦਮ ਹੈ।
ਮਹਾਪਰਿਨਿਰਵਾਣ ਮੰਦਿਰ ਵਿਖੇ ਅਭਿਧਮ ਦਿਵਸ
ਪ੍ਰਧਾਨ ਮੰਤਰੀ ਮਹਾਪਰਿਨਿਰਵਾਣ ਮੰਦਿਰ ਦਾ ਦੌਰਾ ਕਰਨਗੇ, ਭਗਵਾਨ ਬੁੱਧ ਦੀ ਲੇਟੀ ਹੋਈ ਮੂਰਤੀ ਦੀ ਅਰਚਨਾ ਕਰਨਗੇ ਅਤੇ ਚਿਵਰ  ਅਰਪਿਤ ਕਰਨਗੇ ਅਤੇ ਬੋਧੀ ਰੁੱਖ ਦਾ ਬੂਟਾ ਵੀ ਲਗਾਉਣਗੇ।
ਪ੍ਰਧਾਨ ਮੰਤਰੀ ਅਭਿਧੱਮ ਦਿਵਸ ਦੇ ਸਬੰਧ ਵਿੱਚ ਆਯੋਜਿਤ ਇੱਕ ਸਮਾਗਮ ਵਿੱਚ ਹਿੱਸਾ ਲੈਣਗੇ। ਇਹ ਦਿਨ ਬੋਧੀ ਭਿਕਸ਼ੂਆਂ ਲਈ ਤਿੰਨ ਮਹੀਨਿਆਂ ਦੀ ਵਰਸ਼ਾ ਵਾਪਸੀ - ਵਰਸ਼ਾਵਾਸ ਜਾਂ ਵਾਸਾ ਦੇ ਅੰਤ ਦਾ ਪ੍ਰਤੀਕ ਹੈ, ਜਿਸ ਦੌਰਾਨ ਉਹ ਵਿਵਹਾਰ ਅਤੇ ਮੱਠ ਵਿੱਚ ਇੱਕ ਜਗ੍ਹਾ ‘ਤੇ ਰੁਕਦੇ ਹਨ ਅਤੇ ਪ੍ਰਾਰਥਨਾ ਕਰਦੇ ਹਨ। ਇਸ ਸਮਾਗਮ ਵਿੱਚ ਸ੍ਰੀਲੰਕਾ, ਥਾਈਲੈਂਡ, ਮਿਆਂਮਾਰ, ਦੱਖਣੀ ਕੋਰੀਆ, ਨੇਪਾਲ, ਭੂਟਾਨ ਅਤੇ ਕੰਬੋਡੀਆ ਦੇ ਉੱਘੇ ਭਿਕਸ਼ੂ ਅਤੇ ਵਿਭਿੰਨ ਦੇਸ਼ਾਂ ਦੇ ਰਾਜਦੂਤ ਵੀ ਸ਼ਾਮਲ ਹੋਣਗੇ।
ਪ੍ਰਧਾਨ ਮੰਤਰੀ ਅਜੰਤਾ ਦੇ ਚਿੱਤਰਾਂ, ਬੌਧ ਸੂਤਰ ਕੈਲੀਗ੍ਰਾਫੀ ਅਤੇ ਵਡਨਗਰ ਅਤੇ ਗੁਜਰਾਤ ਦੇ ਹੋਰ ਸਥਾਨਾਂ ਤੋਂ ਖੁਦਾਈ ਕੀਤੀਆਂ ਗਈਆਂ ਬੌਧ ਕਲਾਵਾਂ ਦੀ ਪ੍ਰਦਰਸ਼ਨੀ ਦਾ ਵੀ ਦੌਰਾ ਕਰਨਗੇ।
ਵਿਕਾਸ ਪ੍ਰੋਜੈਕਟਾਂ ਦਾ ਨੀਂਹ ਪੱਥਰ ਅਤੇ ਉਦਘਾਟਨ
ਪ੍ਰਧਾਨ ਮੰਤਰੀ ਕੁਸ਼ੀਨਗਰ ਦੇ ਬਰਵਾ ਜੰਗਲ ਵਿਖੇ ਇੱਕ ਪਬਲਿਕ ਸਮਾਰੋਹ ਵਿੱਚ ਹਿੱਸਾ ਲੈਣਗੇ। ਇਸ ਮੌਕੇ ਉਹ ਰਾਜਕੀਯ  ਮੈਡੀਕਲ ਕਾਲਜ, ਕੁਸ਼ੀਨਗਰ ਦਾ ਨੀਂਹ ਪੱਥਰ ਰੱਖਣਗੇ ਜੋ ਕਿ 280 ਕਰੋੜ ਰੁਪਏ ਤੋਂ ਵੱਧ ਦੀ ਲਾਗਤ ਨਾਲ ਬਣਾਇਆ ਜਾਵੇਗਾ। ਮੈਡੀਕਲ ਕਾਲਜ ਵਿੱਚ 500 ਬਿਸਤਰਿਆਂ ਦਾ ਹਸਪਤਾਲ ਹੋਵੇਗਾ ਅਤੇ ਵਿੱਦਿਅਕ ਸੈਸ਼ਨ 2022-2023 ਵਿੱਚ ਐੱਮਬੀਬੀਐੱਸ ਕੋਰਸ ਵਿੱਚ 100 ਵਿਦਿਆਰਥੀਆਂ ਨੂੰ ਦਾਖਲਾ ਮੁਹੱਈਆ ਕਰਵਾਏਗਾ। ਪ੍ਰਧਾਨ ਮੰਤਰੀ 180 ਕਰੋੜ ਰੁਪਏ ਤੋਂ ਵੱਧ ਦੀ ਲਾਗਤ ਵਾਲੇ 12 ਵਿਕਾਸ ਪ੍ਰੋਜੈਕਟਾਂ ਦਾ ਉਦਘਾਟਨ ਕਰਨਗੇ ਅਤੇ ਨੀਂਹ ਪੱਥਰ ਵੀ ਰੱਖਣਗੇ।